Ahli perniagaan Filipino Bernard Chong yang juga pengasas dan pemilik pasukan popular Bren Esports kini dikehendaki oleh penguat kuasa atas tuduhan berkaitan dengan penyeludupan dadah.
Bren Esports terkenal dengan pasukan MLBB mereka yang pernah memenangi M2 World Championship di Singapura.
Menurut Joey Moran, Ketua Divisi Operasi Antarabangsa dari National Bureau of Investigation (NBI) mengatakan pemburuan untuk Chong akan dibuat dengan tuduhan terbabit dalam penyeludupan dadah jenis shabu (methamphetamines) bernilai 1.87 bilion Pesos Filipina yang bersamaan dengan RM149 juta.
Chong dikatakan ada kaitan dengan penyeludupan itu sebagai salah seorang pemilik Fortuneyield Cargo Services Corporation yang menjadi penerima penghantaran dadah itu pada tahun 2019.
Bernard Chong menjawab persoalan ini di laman Twitter-nya semalam dan berkata sistem mahkamah melindungi orang tidak bersalah dan kebenaran pasti akan tiba.

I believe in the justice system that protects the innocent, and the truth will always prevail. I hope this clarifies any doubts you have and thank you for your support during these trying times.
 – Bernard Lu Chong
— Bernard Chong (@brenchong) August 2, 2022

Chong bagaimanapun tidak menyatakan tentang tuduhan jenayah itu.
Setakat ini mahkamah Manila sudah mengisukan waran tangkap kepada pemilik Bren Esports itu.
Rujukan: Dexerto


California: Nintendo pada September 2019, telah menyaman pemilik laman sesawang RomUniverse, Matthew Storman atas kesalahan menjadi hos untuk permainan video lama Nintendo secara haram di laman sesawangnya.
Seperti yang dilaporkan oleh TorrentFreak, Storman tidak setuju dengan tuduhan Nintendo dan bertindak untuk berlawan dengan Nintendo tanpa pertolongan peguam. Storman berkeras bahawa laman sesawangnya tidak melanggar undang-undang dan dia tidak memuat naik kesemua ROM itu sendiri.

Tetapi Storman gagal untuk meyakinkan pihak mahkamah, kerana sebelum ini Storman sendiri pernah mengaku memuat naik ROM-ROM.
“Pihak defenden telah membuat kenyataan  tidak pernah memuat naik apa-apa fail ke laman sesawang tetapi kenyataan ini bertentangan dengan testimoni yang mengatakan dia pernah memuat naik fail ROM itu ke laman sesawangnya,” kata Hakim Marshall.
Storman juga dikata mendapat keuntungan sebanyak AS$30,000 hingga AS$36,000 pada tahun 2019 dalam keuntungan hasil.
Storman disahkan mahkamah bertanggungjawab untuk menyelia, menyebar dan melanggar akta hak cipta dan hak milik.
Nintendo pada mulanya memohon tuntutan sebanyak 15 juta USD kerana kesalahan melanggar akta hak cipta dan hak milik. Tetapi pihak mahkamah US memberi denda  sebanyak AS$35,000  untuk setiap 49 hak milik Nintendo yang digunakan oleh Storman. Pada mulanya Nintendo memohon AS$90,000 bagi setiap fail ROM.
Mahkamah kemudia mengarahkan Storman untuk membayar AS$2.1 juta. Pengurangan berlaku kerana Storman telah menutup laman sesawangnya dan tiada lagi masalah pelanggaran hak cipta akan berlaku.
Rujukan: VideoGameChronicle


Pemilik TikTok, ByteDance dilaporkan telah mengambil alih syarikat pembangun permainan video mudah alih, Moonton yang bertapak di Shanghai, China. Moonton seperti diketahui adalah pembangun Mobile Legends: Bang Bang.
Berita itu dilaporkan dalam satu ciapan ringkas oleh Daniel Ahmad di Twitter:

Bytedance, the owner of TikTok, has acquired Moonton, the developers of Mobile Legends.
This is one of the biggest acquisitions of the year and shows how Bytedance is serious about entering the core gaming space
Mobile Legends is one of the most popular smartphone MOBA games pic.twitter.com/9GcqLCB9Fj
— Daniel Ahmad (@ZhugeEX) March 22, 2021

Menurutnya, Bytendance berminat untuk meneroka pasaran permainan video mudah alih. Difahamkan, TikTok terkenal dengan kandungan video pendek jadi pengambilalihan ini pastinya akan memanfaatkan mereka kelak.


NieR: Automata adalah permainan Hack-n-Slash dengan elemen RPG yang sangat popular dari Square Enix.
Permainan ini tampak mudah tetapi sebenarnya sukar untuk beberapa bos.
Tanpa disangka ada seorang peminat NieR yang membuat semula permainan ini dari Unreal Engine semata-mata untuk dimain di pelantar Android.
Walaupun tidak secantik NieR: Automata asal, apa yang dicapai ini patut dibanggakan.

Permainan yang ditunjukkan juga sangat lancar dan boleh dikatakan sesuai sebenarnya untuk dimainkan menggunakan skrin sentuh.
Apa yang ditunjukkan adalah sedikit konsep dunia terbuka dan perlawanan ringkas.
Anda boleh cuba NieR: Automata tidak rasmi ini di pelantar Android anda.
Namun anda perlu ingat ini adalah dibangunkan peminat, bukannya rasmi dari Square Enix.


Seorang peminat League of Legends membawa penceritaan adik-beradik Yasuo dan Yone ke pembukaan anime sendiri.
Peminat ini menggunakan nama r/Cheesegrater74 di Reddit memuat naik ciapan pembukaan anime League of Legends buatannya sendiri dengan mengambil penceritaan dari Yasuo dan Yone.

Dia menggabungkan video  Spirit Blossom dan animasi League of Legends dari Season 2019 untuk membuat pembukaan anime sendiri dengan lagu Crossing Field dari LiSA.
Lagu itu sangat popular dengan sini animasi Sword Art Online.
Walaupun peminat ini hanya menggabungkan dua video animasi dari League of Legends, tetapi gabungan ini sangat baik seolah-olah anime itu benar-benar wujud.
Selepas Arcane, tiada lagi apa-apa pengumuman siri animasi dari Riot Games.


Pasukan peminat tegar Need for Speed kini sedang membuat Need for Speed: Underground 2 menggunakan Unreal Engine 5.
Sebelum ini mereka menggunakan enjin peranti lain untuk membuat NFS: Underground 2 tetapi kini beralih ke Unreal Engine 5.
Sudah semestinya dengan Unreal Engine 5 menampakkan permainan seperti permainan video Triple A.

Demo ini juga menunjukkan beberapa naik taraf seperti menu pengubahsuaian kereta, sistem geseran lebih baik dan pemanduan baru.

Sudah semestinya projek ini bukan senang untuk dibuat dan hanya akan dibuat oleh peminat yang berdedikasi sahaja.


Juara The International 10 (TI10), Team Spirit, bukanlah sesuatu yang disangkakan oleh mana-mana peminat Dota 2 yang menonton TI10 tahun ini. Mereka adalah pasukan baru yang bersaing dengan pasukan-pasukan terbesar di dunia seperti Team Secret, OG, PSG.LGD dan lain-lain lagi.
 Selepas PSG.LGD kalah menentang Team Spirit di pusingan akhir TI10, dunia menganggap pasukan PSG.LGD sebagai pasukan yang sering ‘tercekik’ pada saat-saat getir. Tetapi, peminat Dota 2 dari China tidak boleh menerima kemenangan Team Spirit dan menyatakan bahawa adanya skandal dalam perjalanan Team Spirit ke peringkat akhir.
 Team Spirit adalah kebanggaan Dota 2 untuk peminat Rusia dan pemegang Aegis of the Champions tahun ini. Barisan pemain PSG.LGD pula mempunyai ramai veteran yang namanya digeruni dalam komuniti Dota 2.

Namun, ada sesetengah pihak yang menyatakan kemenangan Team Spirit pada TI10 adalah sesuatu yang dirancang oleh pihak atasan. Seperti yang dilihat di atas, sebuah rencana yang panjang berjela di Reddit mempunyai beberapa teori yang menyatakan terdapat sebuah ‘rancangan yang dijalankan lama sebelum TI10 bermula’.
Ini antara teori yang dialih bahasa dari Reddit:

Dalam perlawanan Virtus.Pro vs Team Spirit, gpk dengan mudah membuang perlawanan penentu. Beliau melihat rakannya tertewas dan masih menemui 3 musuh menggunakan Ghost Walk dan ditewaskan lalu buyback. Luna melakukan perkara yang hampir sama dan tertewas. Tonton POV gpk. Tiga ahli pasukan itu selebihnya akan diam. Virtus.Pro akan buyback setelah kematian Luna dan buyback Invoker. Team Spirit akhirnya akan kembali untuk memenangi perlawanan itu.
PSG.LGD tidak ban Magnus di pusingan akhir, walaupun mereka melakukannya sepanjang TI10. Ia adalah hero khas Collapse dari Team Spirit.
Faith_bian membawa item neutral Tier 1 untuk keseluruhan perlawanan dalam perlawanan ke-2 dan perlawanan ke-5.
Zai membawa Grove Bow pada hero jarak dekat sedangkan ada Nisha sebagai Lina.
Dikatakan juga bahawa ayah Yatoro adalah sebahagian dari Oligarki Rusia dengan hubungan yang kuat di Eropah Timur.
Hanya ada 7 Rampage dalam sejarah TI hingga TI9. TS Yatoro mengambil 3 Rampage dalam satu kejohanan.

Jikalau anda membaca pos Reddit itu, anda pasti akan mengetahui ia agak mengarut serta tidak mempunyai bukti yang kukuh. Mungkin ini golongan peminat yang susah nak terima kenyataan bahawa pemain profesional juga melakukan kesilapan.


Genshin Impact, permainan genre RPG kegilaan ramai remaja ketika ini masih popular berbekalkan sistem gacha mereka. Kini, pembangun permainan peranti mudah alih Game-Ark dari Hong Kong sudah mengeluarkan permainan seakan-akan Genshin Impact.
Ia dikenali sebagai The Legend of Neverland. Permainan ini memberikan fokus kepada genre MMORPG dan mempunyai sistem player vs player (PVP).
Akan tetapi, mereka menggunakan mod automatik bagi menyelesaikan quest dan meningkatkan level watak yang dipilih. Genshin pula memilih untuk tidak menggunakan sebarang mod automatik dan ianya seakan bermainan permainan di Platform PC.
Legend of Neverland juga menerapkan elemen gacha di dalam permainan mereka. Pemain perlu menggunakan summon seed untuk mendapatkan fairy kesukaan mereka.
Fairy ini akan membantu mereka di dalam pertarungan dan mempunyai kelebihan mereka yang tersendiri. Selain itu, Game-Ark juga menggunakan konsep PVP di dalam skala besar dan kecil untuk menambahkan konten yang ada menjadi lebih menarik.
Komen-komen netizen mengatakan mereka ingin mencuba permainan peranti mudah alih ini kerana grafik permainan ini seakan Genshin namun ianya sudah dikurangkan bagi membolehkan semua pemain merasai pengalaman untuk bermain bersama rakan.
Permainan peranti mudah alih ini boleh dimuat turun di App Store dan Google Playstore dengan hanya memerlukan 1.5gb data penyimpanan berbanding Genshin yang memerlukan 5gb data. Ianya adalah percuma dan menawarkan sistem gacha untuk peminat mod itu.
Jika anda seorang peminat Genshin Impact, permainan Neverland ini harus dicuba bersama rakan-rakan yang lain. Selamat mencuba!


Seorang peminat dari Rusia melancarkan permainan seram Amnesia: The Dark Descent yang asalnya dibangunkan oleh Frictional Games ke peranti Android. Projek ini dipanggil Sclerosis: The Dark Descent.
Pemain boleh memuat turunnya secara percuma di Google Play, tetapi anda memerlukan fail permainan yang asal untuk menjalankannya.

Peminat ini juga sudah menyesuaikan kawalan untuk skrin sentuh dengan teliti, merancang semula teka-teki dan bahkan menambahkan mod selamat.
Di mod selamat, semua raksasa tiada, dan  penggunaan lampu pelita tidak menggunakan minyak. Menurut peminat itu, mod ini sesuai untuk ‘pemain yang ingin merasakan suasana dan lokasi tanpa diganggu oleh raksasa.’

Permainan di peranti Android ini diterima oleh pemain dengan baik. Rata-rata berkata bahawa projek ini usaha yang berkualiti dan sepatutnya berbayar. Permainan ini juga mampu dimainkan di peranti Android lama seperti Snapdragon 439 dengan lancar.
Permainan Amnesia: The Dark Descent asalnya dilancarkan pada tahun 2010 di PC dan kemudian muncul di konsol PlayStation 4, Xbox One dan Switch.

Permainan ini boleh didapat kan secara percuma di Google Play Store, namun pemain perlu mendapatkan fail asal permainan dari Steam atau sewaktu dengannya.


Cuba bayangkan jika anda dapat memegang senjata kegemaran VALORANT anda di dunia realiti. Inilah yang dilakukan oleh seorang Redditor yang bernama Aboude_555.
Beliau mencetak 3D Elderflame Vandal serta beberapa lagi senjata yang pemain VALORANT pasti mengenalinya.

Aboude_555 mempamerkan karya yang dalam klip pendek dan seberapa terperinci setiap model cetak 3D. Elderflame Vandal yang dicetak 3D menampilkan sisik kulit, kepala naga, dan lengan naga yang memegang klip peluru. Jangan harapkan versi cetak 3D ini mempunyai animasi, tetapi hasil kraftangan ini sudah memegunkan.
Beliau juga mencetak pisau Blade Storm Jett serta Ruin Dagger dari Battle Pass Act 3 VALORANT.

Aboude_555 menjelaskan bahawa seorang rakan mengekstrak fail untuk senjata ini dari VALORANT, yang membolehkan mereka membuat semula dengan pencetak 3D mereka.
Mereka juga mengesahkan bahawa mereka merancang untuk membuat Oni Phantom dan mungkin Prime Axe pada masa akan datang. Model-model ini mungkin tidak memiliki kekuatan yang sama dengan rakan-rakan mereka dalam permainan, tetapi mereka tetap kelihatan hebat di layar.


Pasukan profesional e-sukan tanah air, Shopee Bosskur mengumumkan kolaborasi bersama Armaggeddon dengan melancarkan perkakasan gaming eksklusif menerusi platform Shopee.
Dinamakan Armaggeddon x Shopee Bosskurr, produk itu boleh didapati secara dalam talian di https://shopee.com.my/armaggeddon.os. Antara barangan yang dijual ialah:

Hoodie istimewa Armaggeddon x Shopee Bosskurr
T-shirt edisi terhad Armaggeddon x Shopee Bosskur
Fon telinga WASP-5  dengan Dual Driver & Mic berserta power bank
Tetikus Scorpion 3 dan Papan Kekunci Gaming AK300x yang didatangkan dengan pad tetikus & hab USB

Peminat Shopee Bosskurr boleh mendapatkan barangan ini dengan segera kerana stok adalah terhad!
Selain itu, sempena pelancaran stor di Shopee, Armaggeddon juga menawarkan Pixxel+ Elite EFX 27UHD dengan harga promosi istimewa pada RM1,199 dan 80 pembeli utama akan turut membawa pulang edisi terhad Audiobox U150 Sound Bar berharga RM49.90.
Promosi istimewa juga boleh didapati bermula hari ini hingga 2 Ogos 2019! Gunakan juga kupon ARMA05 untuk mendapatkan rebat RM5 dengan perbelanjaan minimum RM90 atau gunakan ARMA10 untuk mendapatkan rebat RM10 dengan perbelanjaan minimum RM150.
Menurut Shopee lagi, mereka akan mengadakan penstriman langsung pada 2 Ogos 2019 (jam 8 malam) yang mana Shopee Bosskurr akan memperkenalkan produk-produk baru dan korang boleh menang hadiah menarik!
Bagi mengetahui lebih lanjut tentang promosi dan tawaran hebat bagi produk Armaggeddon, korang boleh layari https://shopee.com.my/armaggeddon.os
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Salah satu pendedahan terbesar di The Game Awards 2021 ialah Final Fantasy 7 Remake akhirnya akan dipindahkan ke PC. Ia juga dapat dilihat bahawa permainan ini ekslusif kepada Epic Games Store, sama seperti Kingdom Hearts.
Dengan perasaan teruja, ramai pemain pantas untuk membuka Epic Games Store untuk menempah awal permainan itu, tetapi apabila melihat harganya AS$70 (RM294.84), ramai membatalkan niat itu.
Lantaran dari pada tindak balas pemain, Epic Games menyembunyikan harga untuk Final Fantasy 7 Remake di Epic Games Store buat masa ini.

After a backlash for its price tag, Square Enix seems to have hidden the price from FF7R on the Epic Game Store. pic.twitter.com/KxZKqSG4F2
— Jez (@JezCorden) December 12, 2021

Antara punca pemain ‘mengamuk’ dengan harga ini kerana harga permainan yang betapa mahalnya berbanding dengan pemainan gred-AAA lain yang dilancarkan di PC. Tambahan pula, permainan ini sudah berusia dua tahun dan tiada peningkatan lanjut yang diperkenalkan selepas Intergrade dilancarkan.
Jadi, punca pemain dan peminat tidak berpuas hati agak wajar jika dilihat dari perspektif pembeli yang pernah membeli permainan itu di konsol. Malah, AS$70 untuk sebuah permainan berusia dua tahun agak mengarut.
Ia tidak jelas mengapa Epic menyembunyikan harga daripada halamannya pada masa ini. Ada kemungkinan bahawa ia sedang mempertimbangkan semula harga untuk Final Fantasy 7 Remake selepas tindak balas, tetapi itu nampaknya tidak mengambil kira bagaimana permainan Square Enix sebelumnya diberi harga.
Namun, Epic tidak menyembunyikan harga untuk Forspoken, sebuah permainan Square Enix, yang masih berada pada AS$70.
Walaupun pemain kurang gusar dengan harga Forspoken memandangkan ia adalah sebuah judul baharu, ia menghadapi tahap tindak balas yang sama.
Hakikat bahawa harga kekal pada halaman permainan menunjukkan bahawa tanda harga AS$70 tidak akan berubah untuk judul yang lebih baru, walaupun tindakan Epic Games Store memberi implikasi harganya akan berubah.
Sumber rujukan: Twitter


Segelintir peminat pemain Mobile Legends dari Jepun iaitu Obuyan masih mengharapkan dia dapat bertanding di kejohanan dunia, M4.
Umum mengetahui Obuyan adalah pemain pasukan 10S Gaming Frost dan pasukan ini pernah menggegarkan Axiata Arena, Bukit Jalil di bawah nama 10S Gaming. Dengan meta healer, Obuyan menggunakan Rafaela dan berjaya melangkah begitu jauh di peringkat playoffs.
Namun, Moonton sudah pun mengumumkan negara-negara yang bertanding dan Jepun tidak terpilih kali ini, sama seperti tahun lalu.

View this post on Instagram

A post shared by obuyan.TV (@obuyan.tv)

Di ruangan komen hantaran Obuyan di Instagram, ada peminat yang menulis komen mengharapkan dirinya kembali. Tapi jika diperhatikan, Obuyan kini aktif penstriman dan sedang giat strim Pokemon GO.
Permainan mudah alih itu menerima kandungan baharu yang besar baru-baru ini dengan penambahan peta dan pelbagai Pokemon baharu.
Nampaknya hasrat kita untuk menyaksikan 10S Gaming Frost di Jakarta, Indonesia tahun depan tidak mungkin kesampaian.


Streamer Twitch wanita paling popular, Imane Anys atau lebih dikenali sebagai Pokimane, mempamerkan ‘tatu’ baru beliau semasa stream baru-baru ini dan ia benar-benar mengejutkan peminatnya dalam stream itu.
Pokimane lebih dikenali sebagai seorang streamer yang ‘cute’ dan ayu, jadi ia menjadi sebuah kejutan apabila beliau mempamerkan tatu baru di lengan kiri beliau. Ini dikatakan sebagai ‘pemindahan fasa’ oleh peminat-peminat beliau.
Video di bawah ini sedikit sedutan dari streamnya.

Pokimane juga menayangkan tatunya di Twitter melalui sebuah kicauan dengan caption “good girl gone bad” yang boleh dilihat di bawah. Kicauan itu menerima perhatian dari ramai peminat, dengan melebihi 2 ribu komen serta 127k like.

good girl gone bad pic.twitter.com/uPDAzAPrr2
— pokimane (@pokimanelol) October 10, 2021

Reaksi Peminat
Para peminat menunjukkan pelbagai reaksi yang menghiburkan, rata-ratanya dikatakan bersetuju dengan keputusan Pokimane untuk membuat tatu di lengannya. Beberapa reaksi juga boleh dikatakan sebagai ‘caught in 4K’.
Ini beberapa komen yang kami jumpa yang agak menghiburkan.

pic.twitter.com/0uRXyu8vKy
— MØRG (@Morgausse_) October 10, 2021

Im crying 😭 Im literally crying so much 😭You are so beautiful I can’t stop crying😭
— Cure🇨🇴 (@qcures) October 10, 2021

dear pokimane, I would sell my whole setup just for the chance for you to acknowledge my name in your twitch stream, i will donate anything just to fund and support your amazing stream.
— ethan 🎃 (@ItsEthanOC) October 10, 2021

Plot Twist
Walaupun tatu di lengan Pokimane kelihatan seperti tatu sebenar, namun ianya sebenarnya tatu sementara seperti yang popular pada zaman sekolah dahulu. Tatu itu boleh ditanggal selepas diberus dengan menggunakan air.
Mungkin Pokimane akan mempertimbangkan menggunakan tatu sebenar selepas ramai peminat menyokong keputusan itu.


Netizen Indonesia nyata merindui persembahan dari Jabran Bagus Wiloko (Branz) dan Muhammad Arif Abdul Halim (Rippo) di Piala Asia Tenggara MLBB (MSC 2021) selepas pasukan itu mempamerkan prestasi kurang memuaskan pada hari ini dan semalam.
Branz yang pernah terpalit kontroversi dalam sebuah video viral sebelum ini tidak dibenarkan main di mana-mana kejohanan Mobile Legends selama sebulan termasuklah MSC 2021. Kehilangan Branz memberi kesan kepada prestasi Bigetron Alpha.
Walaupun digantikan Maxx tapi pemain kembar itu nyata tidak selincah dan serasi bersama pasukan sepertimana ditunjukkan Branz di MPL.
Bagi pemain kelahiran Malaysia, Rippo pula masih tidak diturunkan untuk bermain setakat dua set perlawanan.
Dalam perlawanan ke atas wakil Filipina, Blacklist International semalam, BTR Alpha tewas 0-2 dan hari ini 1-2 di tangan Impunity KH dari Kemboja.
Di ruangan komen di Youtube boleh dilihat rata-rata peminat merindui ‘Lord Branz’ dan hairan kenapa BTR tidak menurunkan Rippo walaupun beliau didaftar sebagai pemain.
Peringkat kumpulan MSC 2021 hanya tinggal sehari lagi iaitu esok menjadi penentuan siapa layak ke playoffs.
MSC 2021 bermula pada 7 Jun hingga 13 Jun ini, mengumpulkan hadiah terkumpul AS$150,000 (RM615,700) yang akan direbut 12 pasukan dari lapan negara.
Saksikan siaran langsung di Facebook dan Youtube.


Peminat Yu-Gi-Oh! baru-baru ini menghantar petisyen kepada Majlis Olimpik Antarabangsa untuk menerima Yu-Gi-Oh!: The Trading Card Game sebagai salah satu sukan untuk Olimpik.
“Ini adalah sesuatu yang perlu kita pertimbangkan semula dan saya yakin Yu-Gi-Oh!: The Trading Card Game layak untuk memasuki Olimpik” kata Xiran Jay Zhao yang merupakan orang yang membuat manifesto untuk permohonan ini.
Setakat ini petisyen itu mempunyai 14,278 orang yang telah menandatangani.

Petisyen itu memberitahu Yu-Gi-Oh! mempunyai ‘ketangkasan’, ‘atletisme’, dan juga ‘ketahanan’ yang sama dengan sukan lain.
Walaupun permohonan itu mempunyai sebab-sebab yang munasabah, tetapi tahun ini Olimpik Virtual Series sudah membawa bola lisut, kayuhan, belayar dan juga suka motor sebagai agenda untuk mempromosikan nilai-nilai Olimpik.
Di dalam senarai yang ada nyata Yu-Gi-Oh! tidak lari.
Setakat ini kita cuma boleh menunggu kerana e-sukan masih belum diiktiraf oleh Majlis Olimpik dan mungkin akan diterima pada masa hadapan nanti.


Amazon menangguhkan ciri pemindahan pelayan (server) di New World kerana beberapa ‘kes kelebihan di mana sistem pemindahan tidak memenuhi piawaian untuk dilancarkan’. Tambahan pula, Amazon mengatakan bahawa tidak akan ada pemindahan pelayan antara rantau walaupun sebelumnya mengatakan ia akan dibenarkan.
Pengurus komuniti, TervzorFTW, berkongsi berita di forum rasmi New World, mengatakan bahawa pasukan pembangun memerlukan ‘masa tambahan untuk menyelesaikan masalah ini sebelum mereka selesa untuk memberikan token pemindahan pelayan percuma kepada semua pemain’.

A message from the New World Team regarding launch, world queues, and character transfers. pic.twitter.com/wDSrlT8w93
— New World (@playnewworld) October 1, 2021

Bagi mereka yang tidak tahu, setiap akaun akan menerima satu token pemindahan pelayan percuma yang membolehkan mereka memilih pelayan baru di rantau pilihan mereka.
Namun, ‘pasukan akan terus memantau populasi dunia, waktu menunggu dan akan menilai perlunya gelombang tambahan token pemindahan pelayan diberikan secara percuma.’ Token juga akan tersedia untuk pembelian pada masa akan datang.
Pemindahan pelayan ini sangat penting untuk pemain New World tertentu, terutamanya selepas waktu menunggu pelayan berlangsung selama berjam-jam setelah permainan menjadi permainan Steam yang paling banyak dimainkan pada tahun 2021.
Bagi mengurangkan masa menunggu yang lama, Amazon tidak hanya menyekat pemain daripada mencipta watak baru dalam jumlah yang berlebihan , tetapi juga menambahkan lebih banyak pelayan dan meminta pemain menyertai pelayan yang kurang popular.
Di sinilah salah satu masalah besar muncul, sebilangan pemain memutuskan untuk bertukar rantau lain buat masa ini dengan rancangan untuk kembali ke rantau mereka sendiri apabila masalah diselesaikan.

Yes, you can move between regions if you want.
— New World (@playnewworld) September 28, 2021

Akaun Twitter New World bahkan mengatakan bahawa ‘ya, anda boleh berpindah di antara kawasan jika anda mahu.’ Malangnya, maklumat yang dikongsi tidak betul.
Dalam siaran Soalan Lazim Pemindahan Pelayan, disahkan bahawa ‘maklumat asal yang diberikan tidak betul’ dan bahawa, ‘pemindahan hanya tersedia di rantau anda, setiap rantau adalah pangkalan data yang berasingan dan tidak mungkin untuk menetapkan semula watak kepada rantau yang berbeza.’
Artikel ini diterjemah dan disunting daripada IGN SEA.


Studio seni tempatan Lemon Sky Studios mendedahkan bahawa mereka terlibat dalam pembangunan Marvel’s Avengers. Permainan itu dibangunkan oleh Crystal Dynamics dan ia dilancarkan pada 4 September baru-baru ini.
Menurut kenyataan daripada Lemon Sky Studios, mereka terlibat dalam kerja pemodelan 3D untuk beberapa watak dalam permainan tersebut termasuk watak-watak utama seperti Captain America dan Kamala Khan AKA Ms. Marvel.

Kevin Lai, Head of Production di Lemon Sky Studios berkata, “Kami menggunakan platform hak milik Crystal Dynamics iaitu “Horizon” untuk projek ini. Ia digunakan untuk menghasilkan bahan-bahan yang diperlukan untuk aset-aset dan model watak-watak dalam permainan ini.”
Sebelum ini, Lemon Sky Studios juga terlibat dalam pembangunan permainan-permainan popular lain seperti The Last of Us Part II dan Final Fantasy VII Remake.
Ikuti kami di Facebook dan Instagram.
Saksikan kami di YouTube.


Grock adalah salah satu hero yang makin dilupakan sebelum ini. Walaupun seringkali muncul di liga profesional, hero ini tidak lagi menjadi pilihan oleh pasukan MPL.
Namun begitu, perubahan pada kemaskini 1.6.66 menjadikan Grock satu hero yang mampu diletakkan di apa jua lane sekalipun.
Boleh dikatakan Grock sekarang adalah hero overpowered seperti Masha sebelum ini. Ia menerima buff yang sangat besar seperti berikut:
Kekuatan pasifnya iaitu Earthen Force sudah diubahsuai:

Grock tidak lagi mendapat tambahan pertahanan magik ketika berada di tepi dinding
Grock kini mendapat 0.6 pertahanan fizikal untuk setiap mata tambahan serangan fizikal yang ia miliki. Penjanaan semula nyawa apabila berada di tepi dinding meningkat dari 16-39 menjadi 22-90.

Guardian’s Barrier juga menerima perubahan seperti berikut:

Shockwave tidak lagi dapat dihalang oleh perisai Lolita, flying speed juga turut ditingkatkan.

Wild Charge turut diberikan buff:

Grock tidak lagi mendapat refund 30% skill cooldown jika melanggar dinding
Grock akan stun musuh yang berdekatan selama 1.8 saat jika ia melanggar dinding
Cooldown akan dikurangkan dari 50-40 saat kepada 46-38 saat

Dengan perubahan ini, Grock kembali ke dalam meta dan menjadikan ia salah satu hero tank yang sangat kuat boleh menggunakan item attack damage.
Grock juga mampu untuk sustain di mana-mana lane oleh kerana pasifnya Earthen Force yang memberikan penjanaan semula nyawa apabila berada di tepi dinding.
Selain itu, Grock juga mampu mengenakan Crowd Control yang sangat menjengkelkan dengan penggunaan Guardian’s Barrier dan juga Wild Charge.
Adakah anda sudah menggunakan Grock di dalam kemaskini terbaru ini? Ramai di antara pengguna Grock menyatakan hero ini sangat seronok untuk dimainkan. Selamat mencuba!
Foto: Reddit


Mobile Legends: Bang Bang sebelum ini mengumumkan Liga Arabia Major untuk negara-negara dari Timur Tengah, Arabia Major bertujuan memberikan peluang kepada negara-negara dari Timur Tengah ini mendapatkan slot untuk kejohanan dunia, M3.

Meneruskan visi dan misi untuk membesarkan pengaruh mereka ke benua lain dari Asia Tenggara, Moonton kini mengumumkan kejohanan Latam bagi negara-negara Amerika Latin untuk turut serta mendapatkan slot ke kejohanan dunia, M3.
Negara-negara yang akan menyertai pertandingan ini adalah Mexico, Panama, Uruguay, Chile, Argentina, Colombia, Ecuador, Costa Rica, El Salvador, Bolivia dan banyak lagi.
Pusingan akhir akan diadakan di Argentina. Kejohanan ini akan dimulakan pusingan kelayakan pada Ogos sehingga September. Bagi melancarkan proses pusingan kelayakan, rantau itu akan terbahagi kepada Amerika Latin Selatan (LAS) dan Amerika Latin Utara (LAN).
Pasukan yang dibentuk dari rantau LAS adalah dari negara Argentina, Bolivia, Chile, Paraguay, Peru dan Uruguay manakala rantau LAN akan menampilkan pasukan dari negara Ecuador, El Salvador, Colombia, Costa Rica, Guatemela, Nicaragua, Panama, Mexico dan negara dari Amerika Tengah.
Brazil bagaimanapun tidak tersenarai kerana sudah mempunyai liga (MPL) sendiri.
Bermula dari 15 Ogos sehingga 22 Ogos, pasukan akan diberikan kebebasan untuk mendaftarkan pasukan mereka di lawan web rasmi Latam Championship. Setiap skuad dibenarkan untuk mempunyai tujuh orang pemain (lima pemain utama dan dua pemain simpanan).
Peringkat terbuka pusingan kelayakan akan bermula pada 27 dan 29 Ogos dan pusingan akhir akan dianjurkan pada 2 Oktober nanti.

Hadiah wang terkumpul sebanyak AS$20,000 (RM84,760) dan Diamond sebanyak 200,000 untuk dimenangi.
Pengumuman ini pasti akan meningkatkan lagi saingan yang bakal dihadapi oleh barisan pasukan sedia ada di kejohanan dunia, M2 sebelum ini. Siapa sangka Moonton berjaya melebarkan sayapnya dari Asia Tenggara ke negara-negara Timur Tengah dan Amerika Latin.


Astra X adalah salah satu pasukan yang berjaya mara ke PMPL MY/SG musim keempat sebelum ini. Mereka pada awalnya bermula dari PMNC 2021 dan berada di kedudukan ke-10 di dalam pertandingan itu.
Selepas berjaya melayakkan diri ke pusingan kelayakan, mereka memperolehi tempat keempat dan menjadikan mereka antara salah satu pasukan untuk bertanding di PMPL MY/SG musim keempat.
Kini mereka sudah bernaung di bawah organisasi NSP Esports, ia adalah satu peluang yang baik pada mereka kerana berjaya mendapatkan sponsor untuk pasukan.

Keputusan ini dikongsi di dalam satu catatan di Facebook rasmi NSP Esports, Astra X akan menggunakan nama sebagai NSP Astra dan organisasi itu mengharapkan para peminat untuk memberi sokongan kepada mereka.
20 pasukan akan bertanding di PMPL MY/SG musim keempat, 16 pasukan teratas akan melayakkan diri ke peringkat country finals. Adakah pasukan ini akan memberikan saingan kepada 19 pasukan yang lain? Kita bakal saksikan tidak lama lagi.


Suhaz Esports adalah nama yang tidak asing lagi di dalam arena kompetitif Mobile Legends: Bang Bang Malaysia.
Mereka boleh dikatakan salah satu pasukan veteran dan sudah lama berkecimpung di dalam Liga Profesional Mobile Legends (MPL).
Sebelum ini mereka ada membuat pengumuman tentang pencarian bakat baru untuk pasukan kedua mereka iaitu Suhaz Junior.

View this post on Instagram

A post shared by Suhaz Esports (@suhaz.esports)

Kini pasukan itu sudah melalui proses pemilihan dan sudah berjaya menjadi juara di dalam pertandingan yang dilakukan oleh Suhaz Esports pada November lalu.
Menurut Suhaz, skuad ini akan berada di bawah jagaan jurulatih, Padel sendiri.
Munurut pandangan anda, skuad manakah yang akan menggalas nama Suhaz Junior ini? Pusingan kelayakan MPL pasti akan lebih mencabar dengan kehadiran skuad baru ini. Kita bakal saksikan.
Foto: Suhaz Esports


Samsung baru sahaja melancarkan koleksi fon telinga nirwayar premium yang terbaharu iaitu Galaxy Buds Pro.

Antara ciri-ciri baru yang hadir bersama dengan Galaxy Buds Pro ini ialah pembatalan hingar aktif (active noise canceling) yang tentunya dipadankan dengan kualiti mikrofon dan audio yang premium, sesuai dengan nama yang diberikan. Sudah tentu koleksi ini menjadi pencabar utama Airpods Pro dari Apple dalam segmen fon telinga nirwayar.

Fon telinga nirwayar ini turut dilengkapi dengan woofer bersaiz 11 milimeter untuk kualiti bass yang enak, serta tweeter bersaiz 6.5 milimeter. Selain itu, teknologi pembatalan hingar aktif Samsung membolehkan ianya mampu menapis sehingga 99% bunyi latar. Bagi pengguna yang ingin bersatu dengan alam sekitarnya, ciri Ambient Sound dari Samsung memberikan kepuasan mendengar bunyi sekitar sehingga 20 kali ganda.

Galaxy Buds Pro juga datang dengan 3 mikrofon serta VPU (Voice Pickup Unit) pada setiap satu fon telinga untuk kejelasan suara yang terbaik. Salah satu daripada tiga mikrofon ini berfungsi untuk menapis bunyi latar, sesuai dengan penarafan tinggi SNR (Signal to Noise Ratio) yang diberikan.
Reka bentuk Galaxy Buds Pro yang leper serta teknologi Wind Shield yang terbina di dalamnya secara langsung mengurangkan rintangan angin bagi pengguna yang aktif bersukan sambil mendengar lagu.

Dalam pada itu, Galaxy Buds Pro ini dilengkapi dengan ciri Auto Switch, yang membolehkan pengguna telefon atau tablet Samsung untuk menukar sumber audio dari dua peranti ini dengan sepantas kilat. Misalnya, anda boleh mendengar lagu di tablet Samsung dan menjawab panggilan telefon menggunakan telefon Samsung anda dalam masa yang sama tanpa perlu menukar apa apa tetapan.
Untuk rujukan, fon telinga nirwayar ini menjanjikan penggunaan sehingga 18 jam dengan ciri pembatalan hingar aktif, diaktifkan. Apabila ANC dipadamkan, Galaxy Buds Pro mampu bertahan sehingga 28 jam.
Galaxy Buds Pro dari Samsung datang dengan tiga warna menarik : Phantom Black, Phantom Silver dan Phantom Violet. Pengguna boleh mendapatkan produk ini bermula 15 Januari dengan harga sebanyak RM 799.

Pre-order adalah dari 15hb – 28hb Januari 2021, hanya klik di sini!
Penulis: Muhammad Zulikhmal Bin Zulkarnine


Salah seorang ahli untuk Battlefield 2042 mengatakan pemain yang toksik menjadi punca studio permainan video itu tidak mahu berkomunikasi dengan peminat.
Beta untuk Battlefield 2042 kini boleh dimain oleh semua pemain di semua platform.
Dengan adanya mod Conquest dengan 128 pemain, ramai peminat seronok dengan mod ini.

Ben Walke yang salah seorang Producer dari DICE membuat beberapa soal jawab di Reddit baru-baru ini.

Beliau menjawab beberapa soalan dari pemain Battlefield 2042 dan memberitahu sudah banyak isu-isu dijumpai dan sudah dibaiki atau akan dibaiki.

“Ada cara yang lebih baik untuk memberi maklum balas, jika kritikan itu lebih membina mungkin pihak kami akan menerimanya dengan baik,” ujar Walke.
“Tetapi saya mendapat banyak serangan individu dalam beberapa jam menjawab persoalan semasa saya live,” tambahnya.
Ingat jika anda mahu memberi maklum balas hendaklah menggunakan cara yang betul bukan memberi kritikan semata-mata.


Permainan dalam talian sering dibelenggu masalah ini: penipuan atau lebih dikenali sebagai ‘cheat’ dan PUBG Mobile tidak terkecuali. Walaupun pembangunnya, Krafton, sudah melakukan pelbagai usaha seperti menggantung pemain yang menggunakan kaedah terkutuk ini, isu ini masih berleluasa.
Malah, Krafton mengambil langkah untuk menutup akaun-akaun media sosial yang menjual aplikasi penipuan ini.
Mereka juga mengambil langkah drastik dan membawa isu ini ke pihak mahkamah. Mujurnya, mereka berjaya memenangi kes itu dan pembangun aplikasi penipuan itu didenda sebanyak AS$10 juta (RM42 juta) yang perlu dibayar ke Tencent dan Krafton.

Pembangun ‘hack’ itu juga diarahkan untuk menghentikan sebarang aktiviti lanjut mengenai pembangunan penipuan dan mendedahkan segala butiran tentang sebarang eksploitasi yang mereka gunakan untuk membolehkan pembangunan aplikasi penipuan dalam PUBG Mobile.
Melalui wang yang akan diterima ini, Tencent dan Krafton akan melaburkan wang ini kepada usaha pembangunan teknologi anti-penipuan. Antara teknologi baru hasil dua syarikat ini adalah ‘device ban’ yang menghalang peranti daripada log masuk atau mencipta akaun baru di PUBG Mobile.
Nampaknya usaha Tencent dan Krafton dalam menangani isu penipuan ini membuahkan hasil.
Sumber rujukan: Dotesports


Kyedae tidak asing lagi dalam komuniti VALORANT.
Dia kini dilaporkan menghidap penyakit Leukemia Mieloid Akut (AML).
Kyedae membuat pengumuman ini di lawan Twitter-nya dan bakal memulakan sesi rawatan.

Hi everyone,
I’ve recently been diagnosed with Acute Myeloid Leukemia (cancer). I’ll be starting up treatment very soon. With that being said I’m not too sure how my body will react to the treatment so I do apologize in advance if my stream schedule isn’t consistent! Stay safe <3
— kyedae 🇯🇵🐸 (@kyedae) March 3, 2023

Dia juga antara individu paling dikenali dalam VALORANT untuk beberapa tahun ini dengan gaya permainannya dan sudah semestinya dari stream.
Di bawah naungan 100 Thieves, Kyedae antara streamer VALORANT paling popular dengan minima 10,000 penonton setiap strim.
Streamer ini juga adalah tunang kepada TenZ yang juga pemain profesional VALORANT Sentinels.


Tindakan Wargaming, pembangun bagi permainan World of Warship, mengewangkan (monetize) kandungan mereka, mengakibatkan sebilangan pencipta kandungan dan pemain meninggalkan komuniti permainan itu.
Hal ini berlaku selepas pembangun melancarkan kapal perang USS Missouri dan menjadikan ia sebagai kandungan eksklusif kotak tikam permainan, walaupun pada asalnya ianya diiklankan boleh dibeli menggunakan matawang dalam permainan.
Little White Mouse, Paul “MightyJingles” Charlton dan streamer Flambass antara mereka yang meninggalkan komuniti itu.
Berikutan isu ini, Wargaming keluarkan kenyataan di forum rasmi mereka “kami memahami mengenai beberapa punca yang menjadi sebab situasi ini dan kami sudah mengecewakan komuniti serta pemain,”
Pihak studio kini dalam mempertimbangkan kaedah alternatif untuk membeli USS Missouri dalam masa terdekat ini.
Sumber: gamesindustry.biz


Yu-Gi-Oh! adalah siri manga yang sangat popular dalam kalangan ramai anak muda. Jadi tidak hairanlah kalau anda sendiri pernah merasai zaman kanak-kanak dengan mengumpul kad ini.
Hari ini satu berita yang menyedihkan kepada semua peminat Yu-Gi-Oh! apabila penciptanya, Kazuki Takahashi dilaporkan mati di sekitar perairan Nago, Okinawa. Ketika ditemui, dia sedang menyarung peralatan snorkeling.

“Yu-Gi-Oh!” creator Kazuki Takahashi was discovered dead off the coast of Nago, Okinawa on July 6 at 10:30 AM. He was found wearing snorkeling equipment. https://t.co/rF48yigOhF
— Kars (@KaroshiMyriad) July 7, 2022

Salam takziah diucapkan kepada beliau dan moga punca kematiannya dapat disiasat dengan secepat mungkin.
Baru-baru ini, Yu-Gi-Oh! Master Duel baru saja dilancarkan pada 19 Januari di pelbagai platform yang mana ia adalah permainan pengumpulan kad terbaru dari Konami.


Jung-ju Kim adalah pengasas Nexon yang kini menjadi salah satu syarikat permainan video terbesar di dalam dunia.
Berita menyedihkan hari ini apabila beliau dilaporkan meninggal dunia pada usia 54 tahun.

Kim Jung-ju, founder of gaming company behind ‘MapleStory,’ passes away at 54 pic.twitter.com/9OS1OkhJP9
— MGAG (@My_MGAG) March 2, 2022

Mendiang juga menjadi pelopor untuk beberapa MMO terawal termasuk MapleStory, The Kingdom of the Winds dan Mabinogi.

Nexon juga mengeluarkan kenyataan mengenai kematian Jung-ju Kim.
“Dangan dukacitanya kami kehilangan seorang kawan dan mentor, Jay Kim adalah seorang individu yang banyak memberi impak positif kepada dunia,” ujar Owen Mahoney, Presiden dan Ketua Pegawai Eksekutif Nexon.

“Sebagai pengasas dan pemimpin terbaik, Jay banyak membantu orang di sekelilingnya dan tidak pernah ragu-ragu dan sangat mempercayai kreativiti orang lain. Dia akan dirindui oleh keluarga Nexon dan ramai rakan,” tambah Mahoney.
Kim keluar dari Nexon pada tahun 2022 selepas Nexon masuk ke Tukaran Sahan Tokyo dan tidak lagi menjadi lembaga pengarah Nexon pada tahun 2016.
Sebab kematian tidak diberitahu tetapi NXC Corporation memberitahu Korea Times bahawa Jay menjalani rawatan depresi dan mereka juga sedih kerana depresi Jay semakin teruk.
Jung-ju Kim kini telah meninggalkan seorang isteri dan dua orang anak perempuan.
Peringatan
Jika anda mengenali seseorang atau mengalami masalah depresi atau pikiran yang tidak baik anda boleh menelefon Befrienders atau melayari Talian Kasih.
Rujukan: PCGamer


Konsep manusia virtual bukanlah baru. Menerusi penggunaan teknologi Unreal Engine oleh Krafton, mereka menghasilkan Ana, manusia virtual yang akan membantu mengembangkan lagi ekosistem Web3 mereka.
Difahamkan, Ana dicipta untuk menarik minat dan populariti Gen Z di seluruh dunia. Ia boleh menjadi realiti dengan pelan tersedia untuk Ana; menghasilkan muzik yang asli dan meluaskan skop aktivitinya sebagai pempengaruh dalam industri e-sukan dan hiburan.

Ana adalah manusia virtual yang sangat realistik dan mempunyai keupayaan belajar yang mendalam.
Siapa tahu selepas ini apa projek dari Krafton yang akan menampilkan Ana seterusnya. Apa yang pasti, ia mampu transformasi industri e-sukan ke tahap lebih imersif dan memberikan nafas baru.

Sumber rujukan: The Verge


Pembangun Playerunknown’s Battlegrounds (PUBG), KRAFTON Inc mengumumkan hak pemilikan ke atas pencipta Subnautica, Unknown Worlds.
Lapor Gamingonphone, langkah itu dibuat berikutan pelan KRAFTON untuk melebarkan sayap dan melabur dalam pembangun yang dikenali untuk mencipta pengalaman bermain permainan video yang baru dalam industri.
Difahamkan, Unknown Worlds berkemahiran tinggi dan sangat passionate. Malah, pencapaian mereka dalam mencipta mod Half Life sangatlah dipuji ketika itu.
Kemahiran studio itu mencipta pengalaman permainan yang imersif dan menyeluruh pastinya membuatkan KRAFTON terbuka dengan idea untuk world-building yang lebih menarik di masa akan datang.
Sumber: Gamingonphone


Jika anda suka menghabiskan masa berjam-jam untuk permainan video mungkin ini permainan video yang sesuai untuk anda.
Pencipta PUBG kini sedang cuba untuk membuat permainan video simulasi paling bercita-cita tinggi setakat ini iaitu permainan video dunia terbuka sebesar bumi.
Pemain dapat bermain di dunia digital sebesar bumi.
Seperti dilaporkan oleh PC Gamer, pencipta PUBG Brendan Greene mengatakan projek ini akan digelar Project Artemis.
Greene tidak mahu projek ini hanya digelar permainan video.
“Sudah semestinya akan terdapat banyak elemen permainan video tetapi kami mahukan survival, penerokaan dan sedikit peradaban kehidupan moden,”
Nampaknya, permainan video ini seperti gabungan di antara MMO dan simulasi.
Satu dunia sandbox sebesar planet bumi nyata satu perkara yang sangat sukar untuk direalisasikan.
Permainan video ini akan mempunyai simulasi cuaca seakan realiti termasuk flora dan fauna.
Sebagai contoh jika anda membunuh seekor beruang di satu tempat, berkemungkinan anda akan menghadapi masalah populasi rusa yang berlebihan.
Project Artemis masih dalam fasa awalnya lagi dan masih banyak naik taraf yang perlu dilakukan.


Permainan seram psikologi Pulang Insanity adalah permainan buatan Indonesia yang cukup popular dan kini mereka ada edisi Director’s Cut. Pembangun permainan itu, Ozysoft baru sahaja mendedahkan permainan video terbaru mereka.

Diinspirasikan dari mitos Indonesia dan kisah dongeng masyarakat Borneo, Project Buramato adalah permainan aksi third-person yang meletakkan penambahan fantasi pada dongeng dan lagenda tempatan.
Projek ini didedahkan melalui video devlog terbaru Ozysoft, yang pada permulaan video terdapat beberapa kemaskini buat Pulang Insanity seperti sokongan alat kawalan dan penambahbaikan FPS.

Trailer Project Buramato yang diperlihatkan menunjukkan dunia permainan dan apa yang pemain boleh jangkakan daripada permainan ini.
Project Buramato ini berjaya memasuki program Indigo Game Startup Incubation yang membekalkan pembangun permainan Indonesia dengan dana pembangunan, mentor dan ruang bekerjasama.

Suasana dan estetik permainan ini seperti diinspirasikan oleh The Legend of Zelda: Breath of the Wild,dengan sedikit ciri-ciri Xenoblade Chronicles dan Ni No Kuni.
Pemain akan mengembara di dunia separa terbuka dengan menampilkan penceritaan yang minimal yang diceritakan melalui persekitaran permainan.

Project Buramato juga menampilkan aksi third-person pantas dengan pemain akan bertarung menentang makhluk mistik. Pertarungan ini dilakukan menggunakan mekanisme berasaskan magis.
Ozysoft juga mengumumkan bahawa prototaip demo alfa akan dilancarkan pada hujung 2021 dan versi penuh Project Buramato akan dilancarkan pada penghujung 2022 di PlayStation 5, Xbox Series X/S, PlayStation 4, Xbox One, Switch dan PC.
Ikuti perkembangan Project Buramato di laman rasmi mereka di SINI.
Artikel ini diterjemah daripada IGN SEA. Untuk artikel penuh sila layari SINI.


Eric Barone, pencipta Stardew Valley, menyatakan dia kini lebih memfokuskan dalam menghasilkan permainan baru berbanding kemaskini baru untuk permainan simulasi popularnya.
Dia berkata kepada Zach Hartman di Twitch berkaitan Stardew Valley Cup, Barone menerangkan bahawa dia kini tidak usahakan kemaskini akan datang untuk Stardew Valley, tetapi lebih fokuskan pada permainan baru.

Sementara Barone masih lagi merahsiakan perincian mengenai permainan baru yang sedang diusahakannya, dia ada berkongsi kepada peminat beberapa perkara untuk dibayangkan menjelang pelancaran rasmi nanti.
“Saya mungkin umumkannya agak awal. Apakah ia, tiada siapa tahu buat masa ini,” katanya. “Apa yang saya akan katakan, ia adalah sebuah lagi permainan seni piksel, dengan perspektif dari atas sama seperti Stardew Valley. Dalam beberapa perkara, ia agak sama dengan Stardew Valley, tapi ia bukan permainan berkebun. Ia suatu yang berbeza.”
Seperti yang disebutkan tadi, perincian mengenai permainan baru mula didengari semasa Stardew Valley Cup. Acara itu diusahakan oleh Barone dan Hartman, dan merupakan kejohanan kompetitif pertama permainan itu, dengan menawarkan prize pool sebanyak RM166,000.
Pada penghujung strim itu, Barone mengucapkan tahniah buat pasukan Sandy’s Candice yang menjadi juara, di Twitter.

Congrats to Sandy’s Candies for winning the Stardew Valley Cup! It was a lot of fun. Hope everyone who watched had a good time!
— ConcernedApe (@ConcernedApe) September 4, 2021

Stardew Valley mencapai kejayaan yang sangat baik sejak dilancarkan pada 2016, dengan komuniti yang cukup memberansangkan dan berdedikasi. Malah, permainan itu juga ditawarkan di pelbagai platform iaitu Switch, peranti mudah alih dan konsol, termasuk board game.
Jika permainan baru Barone ini mampu memberikan karisma seperti simulasi berkebunnya, mustahil untuk peminat setianya akan melepaskan peluang bermainnya.
Artikel ini diterjemah daripada IGN SEA. Untuk artikel penuh sila layari SINI.


Dalam usaha menyelamatkan tiga orang dari arus ombak yang sangat deras, pencipta Yu-Gi-Oh!, Kazuki Takahashi terkorban pada 4 Julai lalu.
Berita ini dilaporkan oleh Stars & Stripes, mengatakan artis manga terkenal itu membantu pegawai tentera Amerika, Maj. Robert Bourgeau tapi mati lemas ketika proses itu. Beberapa saksi mendakwa melihat Takahashi sebelum dia hilang dibawa ombak.
“Dia adalah hero. Dia (Takahashi) terkorban cuba menyelamatkan nyawa orang lain,” kata Bourgeau.
Mayat Takahashi ditemui dua hari selepas itu, kira-kira 1,000 kaki jauh di pesisiran pantai di Awa, bandar Nago.
Mengimbau kejadian, Borgeau ketika itu berjaya menarik dua orang mangsa, seorang wanita Jepun dan anaknya yang ditarik ke dalam arus. Proses menyelamat itu lebih sukar kerana datangnya ombak setinggi enam kaki yang menyebabkan pusaran air.
Walaupun dirinya berisiko lemas juga, Bourgeau berjaya menarik mangsa ketiga, seorang askar Amerika Syarikat keluar dari pusaran air dan ke pesisir pantai.
Takahashi dikenali dengan penciptaan Yu-Gi-Oh! yang memfokuskan permainan ‘tabletop’ dan juga manga yang diterbitkan di Shonen Jump. Ia menjadi shonen manga yang terkenal di sepanjang terbitannya.
Artikel ini diterjemahkan dari IGN SEA.


HoyoVerse semalam mengumumkan permainan video RPG mereka Honkai: Star Rail yang sudah pun memulakan Beta Tertutup untuk platform PC, iOS, dan Android bermula 10 Februari ini.
Honkai: Star Rail menggunakan tema pengembaraan antara galaksi dalam dunia francais Honkai.
Permainan ini membawa pengembara fantasi di angkasa dengan cara berlawan tunggu giliran, peta besar dengan teka-teki, banyak penceritaan, lagu penuh kejutan dan pengalaman terbaik.

Dalam dunia ini, banyak penjelmaan Aeons yang boleh mengembara ke dunia-dunia lain.

Beta tertutup ini akan memberi pemain pengalaman asal usul cerita di Stesen Angkasa Herta dan protagonis akan mengembara ke seluruh galaksi ke Jarilo-VI dan Xianzhou Loufu.
Kedua-dua tempat ini adalah destinasi penting yang penuh dengan budaya dan kecantikan pemandangan berbeza.

Dalam parti anda, empat karakter boleh diunakan dengan battle skill yang unik mengikut strategi anda.

Anda kini boleh mendaftar Beta Tertutup ini di laman rasmi Honkai: Star Rail ini.


Kuala Lumpur: Garena semalam mengumumkan Kejohanan Free Fire Malaysia (FFMC 2021) yang menawarkan hadiah wang tunai terkumpul AS$50,000 (RM200,000).
Kejohanan ini adalah satu-satunya kejohanan khas buat Malaysia selepas Free Fire Malaysia Open tahun lalu.
Setiap akaun atas level 20 dan gold rank berpeluang untuk daftar dan bertanding tanpa bayaran dikenakan untuk pendaftaran. Anda boleh mendaftar menerusi tab Free Fire Cup dalam permainan bermula sekarang.
Terdapat beberapa peringkat iaitu pusingan kelayakan, peringkat liga dan Grand Finals.
Kelayakan
Sebuah pasukan merangkumi empat hingga enam orang akan memulakan kembara mereka dalam kejohanan menerusi pusingan kelayakan dalam talian. Pendaftaran dibuka semalam hingga 3 Jun ini.
Dari situ, pemain boleh membentuk pasukan dan bertanding dalam kelayakan (in-game) daripada 4 hingga 6 Jun ini.
48 pasukan terbaik dari leaderboard akan mara ke final pusingan kelayakan.
Dalam final, pasukan-pasukan ini akan dibahagikan kepada empat kumpulan, yang mana setiap pasukan akan main dalam format pusingan best of 4. 18 pasukan terbaik dari final ini akan mara ke peringkat liga pula.
Peringkat Liga
Di sini, 18 pasukan akan dibahagikan kepada tiga kumpulan yang mana satu kumpulan, enam pasukan. Mereka akan bertarung dalam peringkat kumpulan dengan lapan perlawanan setiap hari.
Kumpulan akan shuffle selepas empat hari berlawan.
Daripada 27 Jun hingga 18 Julai, pasukan-pasukan akan berlawan merebut ranking 12 teratas bagi melayakkan diri ke Grand Finals pada 31 Julai.
Grand Finals
Grand Finals akan menyaksikan pasukan bertarung dalam enam pusingan di tiga peta dan setiap pasukan dimeritkan mengikut kedudukan dan jumlah mata bunuh pada setiap pusingan.
Pasukan juara akan membawa pulang sebilangan besar daripada prizepool AS$50,000 (RM200,000).
Umum mengetahui peringkat liga dan grand final akan dijalankan secara dalam talian.


Liga Profesional Mobile Legends (MPL) menjadi salah satu acara yang mengumpulkan pasukan profesional dari negara masing-masing untuk bertarung di antara satu sama lain bagi merebut gelaran juara, trofi serta wang hadiah lumayan terkumpul.
MPL MY musim lalu menyaksikan pasukan Todak meraih gelaran juara buat kali kedua.
Mereka adalah satu-satunya pasukan Malaysia yang memegang trofi kali kedua.

View this post on Instagram

A post shared by MPL Malaysia (@mplmy.official)

Kini pendaftaran untuk musim kesepuluh dibuka kepada umum dan akan bermula pada 23 Jun sehingga 3 Julai ini.
Manakala, peringkat kelayakan akan bermula pada 7-9 Julai nanti.
Apakah nasib yang akan melanda pasukan Geek Fam di peringkat kelayakan nanti memandangkan mereka gagal ke peringkat playoff pada musim lepas dan menyebabkan mereka kehilangan slot mereka di musim terbaru ini.
Siapakah yang bakal menjadi juara MPL MY musim ke-10 nanti? Adakah kita akan melihat muka baru di peringkat kelayakan MPL MY kali ini? Kita bakal saksikan.


Kejohanan PUBG Mobile Club Open (PMCO) sekali lagi membuka pendaftarannya, kini untuk tahun 2021 bagi Malaysia dan juga Singapura.
PMCO dikhaskan sebagai kejohanan semi profesional di skala global. Ia akan disediakan untuk 27 rantau dan pendaftaran sudah dibuka sehingga 24 Januari ini.
Penambahan slot untuk PMCO bermakna lebih ramai pemain dapat merasai pengalaman kompetitif dan mendaki tangga ranking sebagai pasukan terbaik di peringkat lebih tinggi.
Sebanyak AS$14 juta (RM56 juta) disediakan untuk e-sukan PUBG Mobile manakala PMCO memperoleh AS$1.6 juta  (RM6.4 juta) untuk kedua-dua pecahan kejohanannya, Spring Split dan Fall Split.
Anda boleh mula mendaftar pasukan masing-masing di laman sesawang ini.
Pusingan kelayakan akan bermula pada 1 hingga 7 Februari 2021 manakala bagi yang mara akan bertanding pula di peringkat serantau pada 16 Februari hingga 21 Februari 2021.
Peringkat akhir serantau akan diadakan pada 24 hingga 28 Februari 2021.
Bagi pasukan yang terbaik pada PMCO, akan layak ke Liga Profesional (PMPL) musim ketiga bagi memperoleh tiket ke kejohanan dunia, PMGC.
Ikuti kami di Facebook, Twitter dan Instagram. Saksikan kami di YouTube.


MPL MY musim kesembilan akan bermula tidak lama lagi. Liga Profesional Mobile Legends ini menentukan siapakah pasukan yang terkuat di dalam Malaysia ketika ini.
Pendaftaran pusingan kelayakan kini sudah dibukan. Pengumuman itu dibuat di dalam sebuah posting Instagram MPL MY.

View this post on Instagram

A post shared by MPL Malaysia (@mplmy.official)

Antara keperluan peringkat kelayakan adalah setiap pemain harus mencapai umur 16 tahun dan ke atas dan setiap pasukan perlu mempunyai 6 orang pemain minimum dan 10 pemain maksimum.
Selain itu, maklumat mengenai peringkat kelayakan ini adalah ia akan bermula pada 14 Januari dan akan berakhir pada 16 Januari.
Terdapat 6 kumpulan yang akan dipertandingkan dan setiap kumpulan mempunyai 128 pasukan untuk bermain di dalam format best of one.
Anda boleh mendapatkan maklumat lanjut dengan scan QR Code di posting di atas. Inilah masanya untuk pasukan anda menonjolkan kemahiran yang ada. Jangan tunggu lagi, daftar sekarang.
Sumber: MPL MY Official


Sebelum ini kami pernah melaporkan pusingan kelayakan untuk Sukan Asia 2018 yang akan bermula tak lama lagi di Jakarta-Pelembang pada Ogos ini. Dalam posting oleh Prime Live di Facebook, mereka mengumumkan pendaftaran kini dibuka!
Prime Live akan menjalankan kelayakan terbuka untuk tiga game iaitu Hearthstone, Starcraft II  dan Clash Royale sementara PES Malaysia akan menjalankan pusingan kelayakan di NaGaming, Sabtu ini dengan kerjasama PES Malaysia.

Pusingan kelayakan ini mendapat sokongan daripada Majlis Sukan Negara (MSN) dan Esports Malaysia (ESM) dan akan berlangsung bermula 26 Mei ini hingga 27 Mei (sama seperti kelayakan PES). League of Legends akan mempunyai pusingan kelayakan yang dijalankan oleh Riot Games dan Arena of Valor pula memilih pemenang daripada kelayakan AOV World Cup.
Yang paling menarik, pendaftaran ini adalah percuma tapi untuk PES, korang perlu sediakan RM35 sebagai yuran pendaftaran.
Korang boleh daftar untuk kelayakan Starcraft II, Hearthstone dan Clash Royale: KLIK SINI
Untuk PES 2018: KLIK SINI
Sumber: FB Prime Live


Rainbow Six Siege Operation League merupakan kejohanan Rainbow Six Siege (R6) pertama di Asia Tenggara. Ia dibuka untuk pemain dari Malaysia, Singapura, Filipina, dan Indonesia.
Pendaftaran untuk kejohanan Rainbow Six Siege Operation League MY kini dibuka dan akan ditutup pada 18 Mac 2020. Setiap pasukan yang berminat untuk menyertai kejohanan perlu ada sekurang-kurangnya lima pemain (maksimum enam).
Pasukan Malaysia boleh mendaftarkan diri di sini.

Berikut adalah peraturan dan syarat-syarat untuk pendaftaran:

Sekurang-kurangnya tiga pemain yang berasal dari Malaysia atau mempunyai status penduduk tetap (tidak termasuk pemain tambahan).
Hanya pemain yang berumur 18 tahun dan ke atas sahaja boleh menyertai kejohanan ini.

Pusingan kelayakan dalam talian akan berlangsung pada 21 dan 22 Mac 2020. Kemenangan untuk setiap perlawanan diputuskan secara best of one dan kemenangan untuk perlawanan yang melayakkan pasukan ke Group Stage pula diputuskan secara best of 3.
Selain daripada dua pasukan tersebut, tiga lagi pasukan akan layak ke Group Stage secara jemputan terus (direct invite).
Dua pasukan terbaik dari pusingan kelayakan ini akan dimasukkan ke pusingan Group Stage di mana mereka akan berdepan dengan pasukan-pasukan dari negara-negara lain.
Pusingan Group Stage akan berlangsung secara dalam talian pada 4 April 2020.
Empat pasukan terbaik dari Group Stage akan layak untuk bertarung di Grand Finals yang akan diadakan di The High Grounds Cafe, Filipina pada 25 April 2020.
Perlawanan di Grand Finals akan dimain mengikut format best of 5 dan para pemenang akan membawa pulang sebahagian daripada hadiah terkumpul yang berjumlah AS$10,000 (RM41,000).
Jika anda berminat untuk menyertai kejohanan ini, disarankan membaca senarai peraturan dan sertai saluran Discord untuk Rainbow Six Operation League.
Sumber: Battle Arena Malaysia
Foto: R6BR
Ikuti kami di Facebook dan Instagram.
Saksikan kami di YouTube.


VALORANT Champions Tour (VCT) 2022 akan berlangsung pada pertengahan bulan Februari tahun ini menurut anggaran Riot Games. Seperti tahun lepas, pasukan-pasukan akan dalam acara VALORANT Challengers sebelum dapat mengunci kedudukan mereka di VALORANT Masters yang mungkin akan berlaku pada bulan April.
Kini, pendaftaran VCT Asia Pasifik (APAC) 2022 sudah dibuka untuk semua pasukan yang berminat

VCT APAC akan disertai beberapa rantau baru seperti Asia Selatan dan Oceania dan menjadikan jumlah rantau APAC menjadi 8. Ini juga bermaksud pemain dari dua rantau itu dikira sebagai pemain tetap dan bukan pemain import.
Peruntukan serantau dibahagikan mengikut format persaingan 20 pasukan. Jumlah pasukan ditentukan oleh bilangan pemain kompetitif di setiap rantau.
Peruntukan slot pasukan mengikut rantau adalah seperti berikut:
Thailand: 3
Filipina: 3
Indonesia: 3
Vietnam: 3
Singapura/Malaysia: 3
Taiwan/Hong Kong: 2
Asia Selatan: 2
Oceania: 1
Format Acara
Seperti dilihat di jadual di atas, VCT 2022 akan dibina di sekitar tiga acara utama, iaitu Masters 1 pada bulan April, Masters 2 pada bulan Julai dan penutup iaitu VALORANT Champions yang akan berlangsung pada bulan September.
Local Challengers: Pasukan akan bertarung dalam kejohanan tempatan untuk menempah tempat masing-masing dalam peringkat Regional Playoffs
Regional Playoffs: Pasukan-pasukan yang layak dari Local Challengers akan bertemu di sini. Pasukan-pasukan ini akan bermain untuk mata dan pasukan yang cukup mata akan dijemput ke Global Events.
Global Events: Acara ini adalah yang paling gah berbanding yang lain. Acara ini menawarkan kumpulan hadiah tertinggi serta Mata Circuit tertinggi berbanding pusingan-pusingan lain.
Pendaftaran
Bagi pasukan yang berminat untuk menyertai salah satu acara VALORANT terbesar tahun ini, anda boleh mendaftarkan pasukan anda di sini.
Selepas mendaftar, pasukan akan menerima maklumat mengenai pusingan kelayan terbuka akan datang daripada pengendali tempatan mereka.


Nampaknya peranti pintar terus menguasai pasaran Asia Tenggara pada tahun lalu berbanding PC dan konsol.
Dalam satu artikel oleh Aksiz yang memetik laporan Google, pengguna di rantau ini turut berkongsi minat untuk bermain permainan mudah alih bersama rakan-rakan. Data menunjukkan lebih 60% daripada mereka akan memilih untuk team up dari bermain solo.
Malah, permainan mudah alih turut melepasi rekod PC dan konsol dari segi angka muat turun dan jumlah pendapatan.

Semestinya ini bukanlah sesuatu yang mengejutkan memandangkan Asia Tenggara adalah rantau yang mana pengguna mengutamakan peranti mudah alih. Permainan seperti Mobile Legends, Arena of Valor, Free Fire dan PUBG Mobile misalnya memberikan pengalaman permainan mudah alih yang sempurna kepada pemain.
Sumber rujukan: Aksiz
Ikuti kami di Facebook, Twitter dan Instagram. Saksikan kami di YouTube.


Arena of Valor (AoV) atau dikenali sebagai Honor of Kings pada tahun ini sahaja sudah mencecah hasil AS$2 billion atau RM8 billion di App Store dan Google Play Store.
Sejak dilancarkan pada 2015, AoV masih menunjukkan peningkatan dalam jumlah hasil mereka dan berjaya melonjak ketika pandemik COVID-19.

Peningkatan ini bukan sahaja untuk AoV malah bagi semua genre MOBA dengan purata 42% sejak 2020.

Mobile Legends: Bang Bang pula meraih AS$220 juta atau RM880 juta di tempat ketiga.
Berkemungkinan besar hasil ini juga disebabkan oleh populariti AoV atau Honor of Kings di China.


Tyler “Ninja” Blevins memang tak diakui lagi menjadi fenomena dalam kalangan streamers apabila mencatatkan pengikut yang ramai di platform Twitch dan Youtube.
Mengikut laporan dari CNN, Ninja meraih pendapatan lebih AS$500,000 setiap bulan hanya dengan bermain permainan video.

Setiap daripada hasil pendapatannya diperoleh dari kandungan dalam talian dan penajaan. Sepanjang kariernya, Ninja memperoleh AS$270,000 bermain di peringkat profesional.
Lebih mengujakan lagi apabila Celebrity Net Worth menjangkakan pendapatan Ninja adalah sebanyak AS$25 juta atau RM101 juta. Kebanyakannya adalah daripada tawaran dari Microsoft (Mixer), Twitch, Youtube, penjualan merchandise dan menjadi duta-duta produk.
Dengan hanya berusia 28 tahun, Ninja sudah membuktikan bermain permainan video bukanlah sia-sia. Jika ada kemahuan, di situ ada jalan.
Ninja juga melakukan amal kebajikan dengan menderma kepada yang memerlukan. Pada 2018, beliau melakukan penstriman amal dan berjaya mengumpul AS$100,000 untuk kesedaran dalam isu membunuh diri.
Ikuti kami di Facebook, Twitter dan Instagram. Saksikan kami di YouTube.


Pendapatan selebriti Youtube, Felix Arvid Ulf Kjelberg atau PewDiePie dijangka mencecah sebanyak AS$30 juta hingga AS$50 juta.
Laporan dari Influencer Marketing Hub mengatakan pendapatan PewDiePie meningkat setiap tahun dari 2010 hingga 2016 yang mana Forbes menjangkakan beliau adalah pencipta kandungan di Youtube yang mempunyai pendapatan tertinggi, meraih AS$15 juta setiap tahun.
Felix terkenal dengan video-video gaming yang mana beliau akan bercakap sambil bermain atau berinteraksi bersama peminat. Sejak kebelakangan ini, beliau mempelbagaikan kandungan dengan menumpukan kepada kandungan umum seperti reaksi video dan melihat video-video lama dari beberapa tahun dulu.
Di Twitter dan Instagram, beliau mencecah lebih 13 juta pengikut. Beliau juga menjalankan operasi stor dalam talian dengan menjual baju, baju lengan panjang, topi dan hoodie kepada peminat.
Pendapatan PewDiePie termasuklah iklan di Youtube, kerjasama bersama jenama dan penjualan merchandise. Beliau juga membantu mereka yang memerlukan dengan memberi derma kepada badan kebajikan sepanjang tahun.
Anda boleh ikuti PewDiePie di saluran Youtube beliau.
Ikuti kami di Facebook, Twitter dan Instagram. Saksikan kami di YouTube.
Sumber rujukan: Influencer Marketing Hub


Pemain midlaner pasukan Falcon Esports, menyatakan bahawa pendapatan sebagai pemain profesional di negaranya sangat rendah.
“Jika ada peluang, saya tidak mahu bermain di Myanmar. Pendapatan sebagai pemain profesional di sana sangat rendah.”
“Sekiranya pihak MPL atau Moonton memberikan sokongan yang sama seperti MPL di negara lain untuk negara Myanmar, pasti lebih ramai pemain profesional akan muncul di Myanmar” katanya.
Apabila ditanyakan negara mana yang ingin ditujunya, dia menjawab sama ada Indonesia atau Filipina.
“Tetapi jika ada peluang, saya mahu pergi ke negara lain seperti Indonesia atau Filipina kerana ia lebih kompetitif di sana” katanya.
Falcon Esports merupakan pasukan kuda hitam di kejohanan MSC 2022. Mereka sempat menewaskan pasukan gergasi Indonesia ONIC ID dengan skor 2-0 semasa di peringkat kumpulan.

View this post on Instagram

A post shared by Falcon_esports (@falcon_esports2021)

Mereka juga berjaya mengalahkan pasukan Todak semasa di peringkat lower bracket dengan skor 3-1.
Namun perjalanan mereka terhenti apabila pasukan mereka tewas kepada pasukan Omega Esport buat kali kedua.
Meskipun mendapat tempat keempat pada kejohanan MSC 2022, pujian harus diberikan kepada pasukan Falcon Esports kerana mereka berjaya menunjukkan aksi yang cukup cemerlang di kejohanan itu.
Sumber dan foto: esportsid


Penghibur penstriman langsung popular, Michael Grzesiek atau Shroud dikhabarkan mempunyai pendapatan sebanyak AS$16 juta (RM66.4 juta) pada tahun ini, mengikut satu laporan daripada Famous People Today.
Shroud yang popular menerusi platform Twitch dan Youtube ini pada mulanya dikenali sebagai pemain profesional CS:GO. Beliau  membantu Cloud9 memenangi ESL Pro League Musim Keempat pada 2016.
Sepanjang berada di Twitch, beliau mengumpul peminat dan mendapat tawaran eksklusif daripada Microsoft untuk stream di Mixer (yang mana tawaran itu bernilai kira-kira AS$10 juta).
Tapi selepas Microsoft menutup Mixer, Shroud kembali ke Twitch pada Ogos lalu dan mencatatkan rekod 516,000 penonton serentak.
Dari segi pencapaiannya, Shroud mempunyai  lebih  8.4 juta pengikut di Twitch dan 5.5 juta pengikut di Youtube.
Shroud juga bermain macam-macam permainan video seperti PUBG, CS:GO, Apex Legends, VALORANT, Fortnite dan Escape From Tarkov.
Beliau juga pernah ditaja oleh Madrinas Coffee, HyperX, MSI, Crunchyroll, Logitech, MSI dan jenama pakaian J1nx.
Sumber rujukan: clutchpoints


Sejak pelancaran platform Epic Games Store (EGS) di PC, ia menawarkan sekurang-kurangnya satu permainan video percuma pada setiap minggu. Pada minggu ini, anda perlu meningkatkan keselamatan akaun EGS anda untuk tebus permainan percuma.
Bermula dari 28 April sehingga 21 Mei 2020, pengguna EGS perlu mengaktifkan pengesahan dwi faktor untuk memasukkan permainan percuma yang ditawarkan platform tersebut ke dalam akaun mereka.
Secara amnya, pengesahan dwi faktor memerlukan anda untuk membuat pengesahan kali kedua apabila melakukan apa-apa urusan seperti membeli permainan video dan menebus permainan percuma di EGS.
Pihak Epic Games menyatakan langkah ini digalakkan dengan cara ini kerana mereka mahu akaun para pengguna menjadi lebih selamat. Anda boleh langkah-langkah untuk mengaktifkan pengesahan dwi faktor untuk akaun EGS anda di sini.
Sumber: Epic Games
Ikuti kami di Facebook dan Instagram.
Saksikan kami di YouTube.


Menghasilkan permainan video memerlukan kos yang sangat tinggi dan kadangkala hampir mustahil untuk melancarkan sesuatu permainan tanpa sebarang bantuan daripada luar.
PLAY Interactive memainkan peranan penting dalam pengedar permainan video di Asia Tenggara untuk lebih 15 tahun dengan kerjasama bersama Sony Interactive Entertainment dan Square Enix. Mereka juga pernah menerbit permainan video buatan Asia Tenggara, Valthirian Arc Hero School Story.
Baru-baru ini, PLAY Interactive memperkenalkan program dana tersendiri untuk membantu pembangunan permainan video indie di Malaysia.
Program PLAY Game Development Co-Investment Fund bertujuan memberikan bantuan kewangan kepada studio di Malaysia untuk proses komersil IP dan membawa lebih ramai penonton.
Sebanyak RM1 juta disediakan melalui program ini di mana setiap projek terpilih akan mendapat dana maksimum RM100,000.
Sebagai balasan, PLAY Interactive akan mendapat hak penerbitan seluruh dunia dan setiap pojek terpilih akan diberi tempoh dua tahun untuk menyiapkan projek mereka.
Dana ini dibuka untuk projek permainan video di platform PC, PS4, PS5, Xbox Series X|S, Xbox One, Nintendo Switch dan mudah alih. Selain itu, dana ini juga dibuka untuk permainan yang telah dilancarkan, tetapi ingin dibawa ke platform lain.
Permohonan untuk PLAY Game Development Co-Investment Fund perlu dibuat sebelum 31 Ogos ini. Untuk maklumat lanjut sila layari laman rasmi mereka di SINI.
Artikel ini diterjemah daripada IGN SEA. Anda boleh membaca artikel penuh di SINI.


Baru-baru ini Sensor Tower, penganalisa data aplikasi mudah alih, melalui laporan mereka menunjukkan sebilangan besar syarikat penerbit permainan mudah alih mencapai perolehan melebihi AS$1 juta bagi sepanjang 2021.
Bagi 2021, 906 syarikat penerbit aplikasi berjaya mencapai sasaran perolehan melebihi AS$1 juta, dengan penerbit permainan mudah alih mewakili jumlah besar, iaitu sebanyak 35% dengan 185 syarikat.

Nombor ini adalah sedikit berkurangan berbanding tahun 2020 di mana lebih 1003 penerbit permainan mudah alih yang mencapai sasaran AS$1 juta.
Menurut Sensor Tower juga, pendapatan permainan mudah alih bagi separuh pertama 2021, mencatatkan sebanyak US$44.7 billion (RM188.41 billion).
Selain itu, aplikasi bukan permainan juga mencatatkan peningkatan berikutan penambahan kategori-kategori baharu di Google Play Store dan App Store.
Sumber: VentureBeat


Perkahwinan adalah sesuatu perkara yang indah dan selalunya hanya berlaku sekali seumur hidup.
Namun, perkahwinan di Indonesia ini menambah sedikit perbezaan dari perkahwinan lain.
Isteri kepada pengantin adalah seorang peminat setia Genshin Impact dan Tears of Themis.
Dua karakter dari permainan itu diselitkan juga dalam perkahwinannya.

BREAKING: woman leaves husband to marry diluc cardboard cutout at her own wedding pic.twitter.com/sIIHsTdqh7
— miho 🦊 (@mihoriya) July 18, 2022

Karakter itu dicetak ke kadbod besar dan diarak oleh kawan-kawan pengantin perempuan sehingga ke atas pelamin.
Dua karakter itu adalah Diluc dari Genshin Impact dan Jiro Yamada dari anime Hypnosis Mic.
Reaksi suaminya pula sangat lucu, dia hanya mampu mencekak pinggang dan tersenyum seperti suami yang cemburu.


Sambutan ulangtahun ke-2 Final Fantasy XV bermula dengan khabar kurang menyenangkan.
Melalui lintas langsung program khas Final Fantasy XV, Square Enix mengumumkan pembatalan tiga daripada empat episod yang dirancang dalam sebuah pek DLC berjudul “The Dawn of The Future”.
75% DLC Final Fantasy XV dibatalkan
Episod Aranea, Lunafreya, dan Noctis adalah antara tiga episod yang tidak akan dilancarkan kecuali episod Ardyn akan terus dibangunkan. Episod Ardyn akan mengisahkan lebih lanjut tentang antagonis utama game ini yang akan mengambil pemain 30 tahun sebelum jalan cerita utama Final Fantasy XV. Saksikan trailer acah Episod Ardyn bakal dilancarkan pada Mac 2019 di bawah:

Mengikut pemerhatian kami, pembatalan pek DLC ini berpunca daripada satu perubahan besar terhadap Luminous Productions yang akan fokus untuk membangunkan sebuah game AAA baru. Selain itu, laporan kewangan menunjukkan peralihan drastik subsidiari milik Square Enix ini mencatatkan kerugian “luar biasa” sebanyak USD$33 juta pada tahun fiskal Q2.
Ini menjadikan episod Ardyn sebagai DLC terakhir bagi game RPG. Sebelum ini, Square Enix pernah melancarkan episod rakan-rakan Noctis iaitu Episod Gladiolus, Prompto dan Ignis serta Final Fantasy XV: Comrades.
Final Fantasy XV Multiplayer: Comrades boleh dimainkan tanpa game asal
Yang menarik, Square Enix mendedahkan Final Fantasy XV Multiplayer: Comrades yang membolehkan pemain mengajak 4 rakan lain untuk bermain multiplayer akan dilancarkan sebagai sebuah game ‘standalone’. Ini bermakna korang tidak perlu beli game asal untuk main Comrades. Standalone ini akan menambah masuk 10 bos baru dan lebih banyak kostum serta senjata.
Saksikan trailer Final Fantasy XV Multiplayer: Comrades di bawah:

Final Fantasy XV Multiplayer: Comrades akan dilancarkan pada 13 Disember di PS4 dan Xbox One. Mereka yang telah membeli DLC Comrades sebelum ini boleh menyambung dalam bentuk standalone bagi kedua-dua konsol ini. Untuk versi PC pula, Comrades akan diberikan secara percuma bagi pemilik Final Fantasy XV: Windows Edition setelah habis update.
Hajime Tabata ucap selamat tinggal kepada Square Enix

Pada masa yang sama, syarikat pembangun dan penerbit terbesar dari Jepun juga memberitahu pengunduran Hajime Tabata sebagai pengarah Final Fantasy XV dan Luminous Productions. Menurut laporan Gamespot, Tabata telah meninggalkan Square Enix pada 31 Oktober lalu.
Melalui pengumuman dalam teks ucapan, Tabata mengambil alih tugas sebagai pengarah Final Fantasy XV daripada Tetsuya Nomura pada tahun 2013 dan terus menyelia game ini sehingga dua tahun. “Secara jujurnya, sebab kami (Final Fantasy XV) dapat pergi jauh hingga sekarang adalah kerana semua sokongan daripada peminat-peminat setia. Saya mengucapkan jutaan terima kasih,” kata beliau.
Tabata turut bercita-cita untuk membuka syarikat sendiri. Beliau berkata, “Saya mempunyai satu projek yang saya berharap akan memberi cabaran selepas Final Fantasy XV. Oleh itu, saya akan mengundur diri daripada jawatan ini dan memulakan bisnes baru untuk mencapai impian saya.”
Meskipun tidak lagi bersama Square Enix, beliau akan terus menyokong kuat Square Enix dan Luminous Productions dalam produksi episod Ardyn dan projek terbaru oleh Luminous. “Saya percaya rakan sekerja yang semuanya hebat-hebat belaka akan menghasilkan sesuatu yang menakjubkan. Saya mahu mengucapkan terima kasih kepada mereka yang sentiasa menyokong Final Fantasy XV dan juga kepada mereka yang selalu menyokong saya,” ujar Tabata.


Alodia Almira Arraiza Gosiengfiao atau dikenali sebagai Alodia Gosiengfiao adalah cosplayer Filipina dan juga selebriti yang sangat terkenal di rata benua.
Beliau juga adalah salah satu Pengasas Bersama Tier One Entertainment dan Blacklist International.
Blacklist International juga menyertai banyak pertandingan Mobile Legends dan kini menjadi salah satu pasukan yang digeruni untuk kejohanan dunia, M3.
Alodia sendiri sudah lama melihat potensi Mobile Legends terutamanya di Filipina.
Beliau memilih Mobile Legends kerana sudah lama melihat dan membuat analisis mengenai kebangkitan dan potensi Mobile Legends: Bang Bang.
“Kami sudah melihat bagaimana komuniti mereka meningkat dan kami melihat potensi,” katanya dalam satu temubual media.
Dengan barisan pemain seperti OhMyV33nus, Wise dan OHED, Blacklist International mendapat banyak kejayaan.

Blacklist International juga banyak memberi tanggapan baru dan besar untuk e-sukan mudah alih.
Alodia dan organisasinya bersyukur dengan usaha dan keputusan yang mereka dapat.
Rujukan: GamingOnPhone


Pengasas Bersama Rockstar Games dan penulis Grand Theft Auto dikatakan membuka studio syarikat permainan video yang baru.
Dalam temubual oleh Rockstar Mag, sebuah syarikat baru di United Kingdom baru sahaja didaftarkan dengan nama Absurd Ventures In Games. Menurut satu senarai bisnes, nama Dan Houser dikatakan terbabit bersama Absurd Ventures in Games sebagai Pengarah.
Maklumat mengenai syarikat baru itu agak tidak lengkap. Absurd Ventures in Games telah didaftarkan di United Kingdom pada 23 Jun lepas, sebagai syarikat ‘pembangunan perisian hiburan dan santai interaktif ready-made’.
Walaubagaimanapun, dengan maklumat yang agak sedikit tidak bermakna Absurd Ventures in Games sebuah syarikat baru atau syarikat berbeza yang dalam industri permainan video.
Pada 2020 Dan Houser meninggalkan Rockstar Games, syarikat di mana beliau sebagai pengasas bersama abangnya, Sam Houser. Syarikat induk Rockstar, Take-Two Interactive mengesahkan Dan Houser meninggalkan Rockstar pada 2020 dan telah mengeluarkan kenyataan terima kasih atas khidmat beliau. Sam Houser masih kekal sebagai presiden syarikat tersebut.
Houser cukup dikenali dengan hasil kerjanya di Rockstar dengan permainan yang cukup terkenal dan telah berbakti sebagai penulis untuk hampir semua siri Grand Theft Auto dan Red Dead Redemption. Permainan terakhir buat masa ini yang dihasilkan Rockstar Games ialah Red Dead Redemption 2, yang merupakan salah satu permainan video terbaik 2018.
Sementara itu, netizen terus obses dengan tarikh Grand Theft Auto 6 bakal dilancarkan.
Artikel ini diterjemah dari IGN SEA. Untuk artikel asal boleh baca di SINI.


Pada tahun 1998, Sam Houser dan Dan Houser menubuh syarikat pembangun permainan video mereka sendiri. 22 tahun kemudian, syarikat tersebut telah meraih keuntungan berbillion-billion ringgit. Itulah kisah Rockstar Games.
Baru-baru ini, Take-Two Interactive (pemilik Rockstar Games) mengumumkan bahawa Dan Houser akan meninggalkan syarikat yang ditubuhnya itu. Abangnya, Sam Houser, akan kekal sebagai presiden Rockstar Games.
Menurut dokumen rasmi daripada Take-Two Interactive, hari terakhir Dan di Rockstar Games ialah 11 Mac 2020. Malangnya, alasan disebalik tindakan ini serta rancangan beliau untuk masa depan tidak dinyatakan dalam dokumen itu.
Kalau korang minat GTA V dan Red Dead Redemption 2, ketahuilah bahawa Dan merupakan salah seorang penulis utama kedua-dua game tersebut. Dia juga memainkan peranan yang penting dalam pembangunan Bully dan L.A. Noire.
Sumber: The Verge


Langkah YouTube membuang bilangan ‘dislike’ daripada umum mencetuskan pendebatan daripada pelbagai pihak, sama ada mereka setuju ataupun sebaliknya. Bahkan, pihak dalam YouTube sendiri juga mempunyai blok mereka sendiri berikutan hal ini.
Jared Karim, pengasas bersama YouTube baru-baru ini menyatakan pandangannya mengenai langkah YouTube ini.

Di dalam deskripsi video pertama YouTube yang dimuatnaik Jawed hampir dua dekad lalu, Jawed mengubah deskripsi video itu dengan menyatakan bahawa dia tidak pernah bersetuju dengan langkah YouTube ini.
Jawed Karim menyatakan “Kita tahu hal ini kerana tiada seorang YouTuber pun merasakan pembuangan ‘dislike’ ini suatu idea yang baik – untuk YouTuber atau pencipta (kandungan),”
Dia juga menambah, “Kebolehan yang mudah dan pantas untuk mengenalpasti kandungan adalah ciri yang diperlukan di platform kandungan yang dihasilkan pengguna. Kenapa? Kerana bukan semua kandungan itu bagus,”
Sebelum ini pada 2013, Jawed pernah melakukan perkara yang sama semasa YouTube menyatakan pengguna perlu menggunakan akaun Google+ untuk meninggalkan komen di YouTube sebelum servis itu ditamatkan pada 2019.
Sumber: Dexerto


Pengasas Empetalk, Jonathan Liandi atau Emperor kini menamatkan zaman bujangnya pada semalam.

View this post on Instagram

A post shared by Game MLBB Mobile Legends ML (@emak_moba)

Dalam satu hantaran ringkas @emak_moba semalam, kelihatan Jonathan selamat berkahwin dengan pasangan pilihannya, Sherla di pulau Bali.
Beliau pernah menjadi pemain EVOS Esports pada waktu ketika dulu dan kini meneruskan karier sebagai Youtuber dengan podcast Empetalk yang membincangkan isu semasa melanda dunia Mobile Legends di Indonesia.


Kami pernah melaporkan ura-ura yang mengatakan game buatan Malaysia ini akan dilancarkan di Epic Games Store dan tampaknya berita ini adalah benar.
Pada minggu lepas, Metronomik mengesahkan No Straight Roads bakal menuju ke Epic Games Store melalui pos Facebook rasmi mereka. Keputusan ini mengundang pelbagai respons negatif daripada peminat gara-gara dakwaan Epic Games Store adalah gedung stor game online yang ‘tidak mesra pengguna’ kerana memonopoli pasaran PC dengan game eksklusif dan dituduh sebagai tempat yang menyebarkan ‘spyware’.
No Straight Roads merupakan game terulung Metronomik diasaskan oleh bekas pereka Final Fantasy XV, Wan Hazmer dan pelukis konsep karakter Street Fighter V, Daim Dziauddin. Saksikan trailer acah terbaru di bawah:

Game berbentuk aksi ritma ini membawa pemain mengikuti perjalanan dua pemuzik, Mayday dan Zeke dalam menentang syarikat gergasi NSR yang telah mengharamkan segala jenis muzik kecuali rentak electronic dance music (EDM) di Vinyl City. No Straight Roads mempamerkan cara permainan dengan bertempur mengikut rentak muzik seperti gabungan Dark Souls dan Jet Set Radio.
Pengasas bersama Metronomik, Wan Hazmer sedar akan komen-komen yang diberikan di sosial media lalu beliau menjelaskan proses bagaimana No Straight Roads bakal hadir ke Epic Games Store.
Menurut Wan Hazmer, keputusan untuk meletakkan game terulung mereka di Epic Games Store untuk menampung dana pembangunan sebagai studio indie yang baru sahaja bertapak di industri game Malaysia.

“Ada orang kata, malah bergurau kepada saya iaitu pengalaman saya sebagai pereka game utama Final Fantasy XV boleh dapatkan saya banyak duit semasa saya menubuhkan studio baru di Malaysia. Malangnya, ini tidak pernah terjadi dan kami belajar dengan cepat bahawa kami perlu kerja keras untuk menaikkan dana sebagai sebuah studio indie.”
Metronomik juga telah memeterai perjanjian penerbitan bersama studio berpengkalan di United Kingdom, Sold Out. Beliau berkata, “Sold Out dan Epic Games bertemu dengan kami dan percaya akan game kami. Saya sangat gembira untuk pasukan kami dan juga game kami. Kerjasama ini membantu studio kami dari aspek kewangan dan sokongan teknikal serta membolehkan kami untuk kecapi apa yang kami telah rancang untuk game kami.

“Dengan aliran tunai yang teguh, kami mampu menggaji ramai bakat untuk membangunkan game kami dan terus maju sebagai satu studio tanpa perlu meminjam duit daripada bank setiap bulan ataupun daripada ayah saya! Kami sangat percaya akan apa yang kami hasilkan dan sokongan ini benar-benar membantu kami untuk melancarkan game yang terbaik.”
No Straight Roads akan dilancarkan secara eksklusif di Epic Games Store selama setahun untuk PC. Game ini turut akan dikeluarkan di PS4 seiring dengan pelancaran Epic Games Store. Malah, No Straight Roads boleh dipra-tempah sekarang dengan harga USD$18.99 (~RM79.96).
No Straight Roads akan dilancarkan di PC dan PS4 pada tahun 2020.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pemilik laman sesawang serebii.net baru sahaja melangsungkan perkahwinan.
Selalunya kek bertemakan permainan video sangat sukar untuk dibuat malah sukar untuk dijumpai.
Nama pun laman sesawang Pokemon jadi sudah semestinya dia meneruskan cintanya dengan kek Pokemon iaitu Alcremie.
Pokemon ini bertemakan makanan manis dan menjadi antara Pokemon yang sangat susah untuk dapat dalam versi Sword & Shield.

Just in case you guys wanted to see, here is our wedding cake by @AmazingCakeCo #SerebiiWedding pic.twitter.com/ZreQ7kkCLH
— Joe Merrick (@JoeMerrick) July 17, 2022

Serebii sudah menjadi rujukan yang sangat lama dalam dunia Pokemon dan boleh dikatakan ramai orang yang meminati Pokemon akan mengetahui laman sesawang ini.
Joe Merrick juga berkongsi gambar keknya dan tema itu sangat cantik.
Kek itu menggunakan Gigantamax Alcremie sebagai model dan dibuat oleh satu syarikat kek di United Kingdom.
Gigantamax Alcremi menjadi Pokemon yang sangat sesuai untuk perkahwinan ini.


Pada tahun 2017, syarikat Constantin Film mengumumkan reboot untuk francais filem Resident Evil. Reboot ini mengandungi enam filem dan penggambaran untuk filem pertama kini sudah selesai.
Berita ini dikongsi oleh akaun Twitter rasmi francais filem Resident Evil. Filem ini dirancang untuk dilancarkan pada tahun 2021 tetapi ada kemungkinan situasi pandemik COVID-19 mengubah jadual pelancaran filem ini dan banyak lagi filem lain.

That’s a wrap in Raccoon City. 🎬
diREcted by Johannes Roberts pic.twitter.com/9HdIf7shs2
— Resident Evil (@ResidentEvil) December 28, 2020

Filem ini diarahkan oleh Johannes Roberts dan barisan pelakon juga telah didedahkan.
Watak-watak utama akan dilakonkan oleh Kaya Scodelario (Claire Redfield), Hannah John-Kamen (Jill Valentine), Robbie Amell (Chris Redfield), Tom Hopper (Albert Wesker), dan Avan Jogia (Leon S. Kennedy).
Penulis berharap filem ini dan filem-filem Resident Evil yang akan datang tidak “terpesong” dari siri permainan Resident Evil seperti francais sebelum ini yang diarahkan oleh Paul W.S. Anderson.
Ikuti kami di Facebook dan Instagram.
Saksikan kami di YouTube.


Selepas kejohanan dunia Mobile Legends, M2 tamat, Muhd Rizwan Abdullah ataupun Eone mengumumkan akan bersara dan ingin memberi peluang kepada pemain muda mengambil alih posisinya dalam pasukan Todak MLBB.
Sejak itu, Todak mula mencari pengganti bagi penyertaan MPL Malaysia musim ketujuh dan kejohanan-kejohanan akan datang.
Ketika ditanya perkembangan baru, pengurus Todak, Mohd Syazlan Mohd Rosdi (Ashi) berkata, mereka sudah di fasa akhir.
“Sekarang ini, Todak sudah ada pemain tank yang akan menggantikan Eone, cuma kami masih dalam perbincangan akhir sebelum boleh umum secara rasmi.
“Kami juga sudah lengkapkan roster 10 pemain dan akan umum juga,” katanya.
Ini adalah pasukan-pasukan layak ke MPL MY musim ketujuh diumumkan baru-baru ini:

Ikuti kami di Facebook, Twitter dan Instagram. Saksikan kami di YouTube.


Pada beberapa patch yang lalu, Karina Tank digeruni ramai kerana hero ini sangat tanky dan boleh mengeluarkan damage yang banyak.
Namun pada patch ini, Lancelot pula yang menjadi Assassin Tank, menggantikan tempat Karina.
Di liga MDL Filipina, pemain daripada pasukan Omega NEOS iaitu MP the King memulakan meta ini dengan menggunakan Lancelot dengan build Tank.
Meta yang dibawa ke MPL FIlipina dan MPL Indonesia terus digunakan oleh pemain pasukan lain seperti bintang ONIC Esports, Kairi dan lain-lain

Di Mythical Glory, pemain-pemain sudah sama sekali menggunakan meta ini dan pemain-pemain dari rank lain dijangka akan turut menukar ke meta Lancelot Tank.
Lancelot menggunakan emblem Jungle dan talent Demon Slayer. Item seperti Cursed Helmet, Guardian Helmet dan pelbagai lagi digunakan dan mendapat KDA yang positif tanpa banyak kematian.

Lancelot terkenal dengan damage yang kuat serta skillnya yang membolehkan Lancelot keluar dari situasi yang susah namun kelemahannya adalah HP serta pertahanan yang rendah.
Dengan item Tank serta mekanik yang tinggi, Lancelot boleh mengumpan pelbagai ultimate daripada musuh dan memberikan kelebihan kepada pasukannya untuk menyerang balas.
Adakah pasukan daripada MPL Malaysia akan membawa meta ini ke Musim ke-11 yang bermula pada 10 Mac ini?


Tiffani “Oling” Lim telah dilantik oleh International Esports Federation (IESF) untuk mengetuai Jawatankuasa Atlet persekutuan tersebut. Selain daripada menjadi seorang pempengaruh DOTA 2 di Malaysia dan Asia Tenggara, beliau juga merupakan Ketua Pemasasran & Perhubungan Awam di Battle Arena Malaysia.
Tujuan utama jawatankuasa ini ditubuhkan adalah untuk melindungi kepentingan pemain-pemain e-sukan. Pada waktu yang sama, mereka juga ingin mengekalkan kerjasama bersama para pemain agar dapat memahami isu-isu yang dialami oleh golongan tersebut.

“Gelaran “pemain e-sukan” kini membawa maksud yang sangat berbeza berbanding 10 tahun yang lalu. Walaubagaimanapun, masih terdapat banyak masalah berkenaan hak-hak pemain seperti pihak penganjur tidak membayar hadiah kemenangan dan pemain menandatangani kontrak yang tidak adil,” kata Tiffani.
“Sebagai bekas pemain dan pemain aktif kompetitif, kami telah menghadapi masalah-masalah sebegini. Oleh itu, kami boleh berkongsi pengalaman kami agar pemain-pemain lain tidak perlu menghadapi masalah yang sama. Kami akan berusaha sedaya upaya untuk menyediakan platform yang selamat untuk pemain meminta bantuan daripada kami.”
Jawatankuasa atlet ini juga dianggotai oleh tiga penggiat e-sukan dari negara lain:

Pedro “barboza” Barbosa, pemain eFootball PES pasukan Arsenal dari Portugal. Beliau juga memikul tanggungjawab sebagai penyelaras Athletes Commission di Portuguese Esports Federation sejak tahun 2020.
Simona “Monny” Ivanovska, ahli psikologi dari Makedonia Utara dan penyelaras pembangunan di Macedonian Esports Federation sejak tahun 2020.
Freddy “Zubscop” Mazila, pemain Tekken dari Namibia yang pernah menjadi juara permainan tersebut selama tiga tahun berturut-turut.

Sejak Jawatankuasa Atlet ini ditubuhkan, mereka berusaha untuk mencipta dan mengedarkan templat kontrak standard untuk rujukan organisasi dan pemain e-sukan. Mereka juga mengadakan pelbagai bengkel pendidikan bagi mendedahkan para pemain tentang hak-hak mereka dan cara-cara untuk mendapatkan bantuan.
Sumber: GoSports
Foto: Laman Facebook Tiffani “Oling” Lim


Penggodam telah mencuri beberapa data dari Electronic Arts (EA) yang terkenal dengan Battlefield, FIFA dan The Sims.
“EA boleh mengeksploitasikan segalanya jika mereka mahu,” kata seorang penggodam dalam beberapa forum penggodam seperti yang dilihat oleh Motherboard.
Di dalam forum tersebut, penggodam mengatakan mereka sudah mencuri source code FIFA 21 and juga kod untuk matchmaking server. Mereka juga berjaya mencuri source code enjin Frostbite yang digunakan oleh EA untuk permainan video seperti Battlefield.
EA mengesahkan kepada Motherboard bahawa pencurian data ini masih dalam siasatan.
“Tiada data para pemain yang telah dicuri untuk melanggar hak privasi pemain-pemain. Disebabkan oleh kejadian ini, kami telah meningkatkan tahap keselamatan dan perkara ini tidak akan mengganggu permainan video yang sedia ada dan juga perniagaan EA.”
Rujukan: Vice


Penggodam atau ‘hacker’ dalam permainan dalam talian biasanya memberi pengalaman yang tidak baik kepada pemain, samaada dengan memberi kelebihan tertentu seperti bidikan tepat atau duit tidak terhad. Tetapi, di permainan Dark Souls 3, penggodam boleh mengakses komputer anda dan mengawalnya secara terus.
Ini sungguh berbahaya kerana penggodam itu boleh melihat fail-fail peribadi di PC anda.
Eksploitasi itu dilihat dalam semasa strim The__Grim__Sleeper’s bermain Dark Souls 3 dalam talian. Pada penghujung strim, permainan The__Grim__Sleeper ditutup, dan suara robot milik penjana teks-ke-ucapan Microsoft tiba-tiba mula mengkritik permainannya.
The__Grim__Sleeper kemudian melaporkan bahawa Microsoft PowerShell dibuka dengan sendirinya, tanda bahawa penggodam menggunakan program untuk menjalankan skrip yang mencetuskan ciri teks-ke-ucapan.

Mujurnya, penggodam itu tidak berniat jahat. Di sebaliknya, menurut pelayan Discord SpeedSouls, penggodam terjumpa eksploitasi itu dan cuba menghubungi FromSoftware, pembangun Dark Souls, tentang isu itu. Aduan beliau diabaikan, jadi beliau mula menggodam permainan penstrim untuk menarik perhatian kepada masalah itu.
Cuba bayangkan jika sesorang yang berniat jahat dapat melakukan eksploitasi itu. Eksploitasi ini digelar sebagai RCE (Remote Code Execution) dan boleh menyebabkan kerosakkan kekal kepada komputer anda, menurut pakar keselamatan siber, Kaspersky.
Semoga Elden Ring tidak akan dibelenggu masalah ini. Jika tidak, ia pasti akan memberi impak kepada pelancaran permainan itu.
Sumber rujukan: Comicbook.com


Walaupun ada khabar angin cakap yang Fortnite akan jadi eksklusif untuk Samsung sehingga empat bulan, Epic Games mengatakan mereka dah boleh bermain Fortnite beberapa hari selepas dilancarkan pada 9 Ogos.
Tapi sampai sekarang kalau korang search dekat PlayStore, mesti tak jumpa aplikasi Fortnite kan?
Ni disebabkan Epic Games memang nak korang download game diorang tu di laman web mereka. Lepas dah download fail sebesar 1.88GB itu, korang boleh log masuk ke akaun Epic Games ataupun daftar yang baru.
Tapi macam mana pun, kebanyakan dari korang perlu menunggu untuk mendapat emel dari Epic Games bagi proses muat turun. Bagi yang bertuah (yang mendapat invitation, mereka dah boleh mula main).

Bagi pemilik peranti Samsung, hanya Galaxy S7 dan ke atas saja yang boleh main Fortnite.

Walaupun korang ada peranti selain S7 dan bagi pemilik peranti lain, boleh check kalau GPU korang cukup hebat nak handle Fortnite ni.
Sumber: Epic Games


Pasukan T1, wakil utama Asia Tenggara (SEA) di The International 10 (TI10) mempunyai peluang kurang dari 1% untuk memenangi Dota 2 World Championship berdasarkan simulasi matematik yang dilakukan oleh Ben ‘Noxville’ Steenhuisen, pakar statistik Dota 2 yang terkenal.
Kebarangkalian T1 membawa pulang piala TI10 adalah 0.98%. Peratusan ini berada di kedudukan ke-13 dari semua 18 pasukan yang bertanding. Berdasarkan model simulasi Monte Carlo, senarai kebarangkalian sudah disusun untuk semua 18 pasukan bagi semua 18 kedudukan. Menurut carta, PSG.LGD adalah calon yang terbaik untuk memenangi TI10.

Put together a little stats site for probabilities of teams/regions to place at TI, and expected earnings.
 For now there’s just one prediction set, but I’ll update it as more information comes in (like, known group info, matches, any format updates, etc)https://t.co/gFqIHkLxec
— Ben Steenhuisen (@Noxville) September 19, 2021

Walaupun T1 mempunyai peluang yang sangat rendah untuk memenangi TI10, pasukan itu mungkin akan tamat di kedudukan ke-13 hingga ke-16 dengan peluang 29.82%. Situasi simulasi kedua menunjukkan kemungkinan besar, menurut perhitungannya, adalah tamat di kedudukan ke-9 hingga ke-12 dengan peluang 25.96%.
Noxville menyatakan bahawa maklumat yang digunakannya untuk menyusun senarai ini tidak lengkap untuk waktu itu, dan kemungkinan akan diubah sebaik sahaja TI10 bermula dan lebih banyak maklumat mengenai acara itu tersedia.
Selain itu, beliau menunjukkan bahawa beberapa pasukan dinilai terlalu rendah atau dinilai terlalu tinggi, yang mungkin kelihatan tidak adil, dan beliau akan menerbitkan beberapa artikel yang menjelaskan sebab mengapa beberapa statistiknya mungkin tidak tepat.

I’ll be doing some preview articles in the upcoming weeks explaining where and why I think the stats can be wrong – so be sure to check out for those!
— Ben Steenhuisen (@Noxville) September 19, 2021

Kebelakangan ini, T1 menunjukkan prestasi yang baik dalam persaingan tahap antarabangsa. Pasukan ini menduduki tempat ketiga di WePlay AniMajor dan kemudian memenangi ESL One Summer 2021.
Pada masa itu, pasukan T1 kelihatan dalam prestasi yang mengagumkan, tetapi tahap persembahannya merosot dan ia jatuh ke tempat keempat di kedua ESL One Fall 2021 Dan OGA Dota PIT Invitational.
Statistik untuk Fnatic juga ditunjukkan hanya mendapat 0.33% untuk memenangi T10.
TI10 akan berlangsung di Arena Nationala Stadium di Bucharest, Romania, dari 7 Oktober hingga ke 17 Oktober 2021.


Sebagai pemain Dota 2 anda pasti pernah medengar Lakad Matataaag! Normalin, Normalin dan Easiest money of my life!.
Itu adalah frasa yang sering disebut oleh Pengulas Filipina Aldrin “Dunoo” Pangan. Hari ini dukacitanya dimaklumkan beliau sudah meninggal dunia akibat Covid-19.
Wykrhm Reddy, tipster Dota 2 juga mengesahkah atas pemergian ini dan mengucapkan takziah.

Extremely sad to hear the passing of Aldrin Paulo “Dunoo” Pangan. I don’t understand Tagalog but his passion for PH Dota and the PH teams was unrivaled. Filled me with hype any time I listened to his snippets. My condolences to his friends and family in this difficult time. :((
— Wykrhm Reddy (@wykrhm) August 27, 2021

Di bawah adalah antara snippets terhebat dari mendiang Kuya D.

Kuya D atau Dunoo memberitahu di media bahawa beliau sudah positif Covid-19 dan masih cuba untuk berlawan.
Namun beliau perlu dikejarkan ke hospital namun tiada tempat dan hanya medapat rawatan di rumah.
Usaha untuk pemulihan tidak berjaya.

“Sudah beberapa hari saya tidak mendapat tidur yang cukup. Rehat yang sedikit dan batuk yang berpanjangan sehingga saya tidak dapat bernafas dengan mudah. Saya tidak tahu apa untuk dibuat lagi. Saya berharap semua ini akan berakhir nanti,” kata Aldrin di Facebook.
Kuya D bakal dikenang selama-lamanya di dalam Dota 2 dengan voice line beliau yang sangat ikonik dalam komuniti Dota 2.


Riot Games nampaknya akan mengurangkan bajet mereka untuk Worlds kali ini di Korea.
Mengikut laporan terbaru, barisan pengulas berbahasa Inggeris akan berada di Los Angeles dan bukannya di lokasi acara itu sendiri di Korea. Seorang pengulas, Vedius bagaimanapun mempunyai pandangannya.
Ketika ditanya peminat jika dia dijemput ke Korea, Vedius hanya berkata yang World Championship ‘dibuat di LA’. Kebiasaannya Riot akan meletakkan pengulas di studio LCS Eropah dan Amerika Utara dan bukannya di pentas; jika acara itu bukan diadakan di Eropah dan Amerika Utara.
Kru itu kemudiannya akan dihantar ke lokasi acara utama untuk peringkat group stage dan bracket stage. Tapi untuk Worlds 2018, stream English untuk acara utama pun perlu dibuat dari Los Angeles, California.
Ini kemungkinan Riot ingin meminimalkan bajet tapi ia akan menjadi isu buat pengulas kerana waktu perlawanan yang berbeza antara dua benua itu. Eropah/Amerika Utara mempunyai waktu yang agak berbeza dengan waktu tempatan (Korea) lebih kurang 16 jam.
Dengan keuntungan berlipat ganda dan player base enam hingga lapan kali ganda lebih banyak daripada Dota 2, tindakan Riot masih dipersoalkan. Sementara itu, pengulas Dota 2, ODPixel ataupun Owen Davies menyelar tindakan Riot Games di Twitter milik beliau.

Riot not sending English casters onsite for their TI (Worlds) this year is an insult to LOL fans.
Thank goodness Valve, and ALL DOTA tournament organisers understand the huge difference in hype and emotion it makes to have talent onsite.
Seems like Riot hasn’t got a clue!
— Owen Davies (@ODPixel) August 28, 2018

ODPixel mengatakan tindakan Riot itu adalah satu insult kepada peminat LOL (terutamanya player base yang sangat besar di Eropah dan Amerika Utara).
Jika ingin dibandingkan dengan Dota 2 di sini, Valve biasanya akan menghantar krew pengulas berbahasa Inggeris mereka ke lokasi. Lihat saja kejohanan DAC, Starladder dan Perfect World Masters, mereka menghargai talent-talent yang sentiasa cipta hype di arena.
Sumber: altchar


Pengulas e-sukan tanah air, Radzi “Ikuto” Rahman kini tidak lagi bersama Moonton sebagai Pengurus Projek selepas setahun lebih memegang jawatan itu.

Tulisnya di Facebook, dia berterima kasih kepada pihak Moonton kerana menerimanya bekerja walaupun baru saja bergraduasi.
“Terima kasih kerana memberi peluang dan untuk semua memori,”

Fokus sepenuhnya pada e-sukan
Antara pengumuman pentingnya adalah memfokuskan sepenuhnya pada aspek lain dalam e-sukan seperti bidang penganalisa, hos, jurulatih, penstriman langsung dan pencipta kandungan selain menjadi pengulas (Ikuto dikenali dalam pengulasan Mobile Legends terutamanya MPL dan Kejohanan E-Sukan Kampus (KEK).)
Kali ini, dia berhasrat untuk memperluaskan lagi kemahiran ulasannya dalam permainan mudah alih seperti PlayerUnknown’s Battlegrounds Mobile (PUBM), Call of Duty Mobile (CODM), Call of Duty (COD), League of Legends: Wild Rift (akan datang), League of Legends (LOL) dan lain-lain.
Dia juga akan bekerjasama dengan seorang lagi pengulas e-sukan tersohor tanah air iaitu Adam Spartanker bagi menghasilkan video dan kandungan menarik.

Bagi penulis, pilihan Ikuto ini sangatlah bagus kerana dia mempunyai ton suara yang lantang dan bertenaga ketika mengulas. Sebenarnya agak sukar untuk mencari pengulas yang mempunyai bakat seperti itu sekarang. Jadi selepas ini kita bakal melihat Ikuto mengulas dalam kejohanan e-sukan lain pula!
Semoga berjaya!
(Foto: FB Ikuto Radzi)


Mungkin ada yang menganggap pengulas e-sukan hanya setakat menyertai acara di dalam negara dan susah nak mendapat tawaran di peringkat antarabangsa.
Perspektif itu perlu ditukar sama sekali apabila pengulas tempatan, Nik Harris ataupun The Hound membuktikan anak Malaysia mampu tempa nama di luar negara – kali ini di Abu Dhabi, Emiriah Arab Bersatu (UAE).

Satu-satunya pengulas dari Malaysia di Mother of the Nation Festival, Abu Dhabi
The Hound berdiri setanding dengan pengulas lain seperti John Pee dari United Kingdom (paling kiri) dan Dawoud Sandstorm (tengah), anak jati Palestin tapi menetap di Ireland.
Nik dijemput sebagai pengulas di Mother of the Nation Festival, salah sebuah festival hiburan yang diadakan di Abu Dhabi dari 12 Mac hingga 23 Mac untuk mempromosikan hiburan tempatan, pertukaran budaya dan memperkasakan e-sukan di sana! Acara ini dianjurkan oleh Department of Culture and Tourism Abu Dhabi dengan kerjasama MET Events.
Ia menawarkan hadiah wang tunai sebanyak AED 187,000 (RM207,400) kepada pemenang-pemenang!
Mengulas macam-macam judul e-sukan, dari Fortnite hinggalah Street Fighter!

Memang agak payah untuk mengulas pelbagai game yang berlangsung serentak tapi bagi Nik, dia lebih selesa untuk belajar tentang game tersebut dan ambil tahu istilah-istilah yang tertentu. “Seperti biasa, saya akan belajar mekanisme permainan dan istilah yang hanya ada dalam game itu saja,”
Festival itu juga membuka mata Nik kerana terdapat ramai bakat tempatan yang mengambil bahagian. “Terdapat ramai pemain berbakat tapi permainan bola sepak digital seperti FIFA adalah paling popular (crowd puller) dan juga CS:GO,” Nik juga berkata Malaysia mempunyai banyak acara (e-sukan) tapi kekurangan bakat ke kejohanan luar negara.
“Tapi untuk FIFA, AmTuah adalah contoh terbaik. Namun, kalau dinilai dari kemahiran, kita masih tak tahu macam mana tahap mereka sehinggalah mereka ditempatkan dalam satu pertandingan bersama bakat tempatan di sini,”
Di festival ini, ada beberapa tournament di semua platform (PC, konsol dan peranti pintar), termasuklah Fortnite, CS:GO, League of Legends, PUBG Mobile, Mobile Legends, FIFA 19, Super Smash Bros. Ultimate dan Street Fighter V.
Ia dihadiri oleh peminat-peminat permainan berkenaan dan pengunjung berpeluang mencabar KOL dari Arab Saudi iaitu Hassan & Hussein Mahfouz (pemain Rollerblade professional).
Petah berbahasa Inggeris, memang sesuai sangat!

Keupayaan Nik untuk berbahasa Inggeris bukan saja memberinya tuah di dalam negara tapi juga di luar negara contohnya di Timur Tengah. Beliau sebelum ini pernah mengulas untuk beberapa kejohanan tempatan antaranya PUBG Mobile National Championship (PMNC), Liga Profesional Mobile Legends (MPL) dan PUBG SEA Championships.
Cast MPL dalam Bahasa Inggeris
Bersama Ikuto dan Lin ketika mengulas untuk MPL

PUBG Malaysia National Championship bersama Qontra dan KBC Sensei

Kalau korang taknak terlepas untuk usha strim The Hound mengulas dalam bahasa Inggeris bagi #MOTN ini, boleh aje ke pautan Twitch ini.
Penulis ucapkan selamat maju jaya kepada The Hound sepanjang pengulasan ini dan moga lebih banyak acara antarabangsa membuka peluang kepada bakat tempatan kita cari rezeki di luar sana!